Κοροναϊός : Ανησυχία για αρνητική επίδραση των γιορτών στην πανδημία – Φόβοι για έξαρση των κρουσμάτων τις επόμενες μέρες - News Quake\nΑρχική Ελλάδα Κοροναϊός : Ανησυχία για αρνητική επίδραση των γιορτών στην πανδημία – Φόβοι...\nΚοροναϊός : Ανησυχία για αρνητική επίδραση των γιορτών στην πανδημία – Φόβοι για έξαρση των κρουσμάτων τις επόμενες μέρες\nΔραματικές εκκλήσεις τήρησης των μέτρων, ακόμη και τις λίγες ώρες που θα μαζευτούμε για το εορταστικό τραπέζι της Πρωτοχρονιάς, συνεχίζουν να απευθύνουν, επιστήμονες και Αρχές, ανησυχώντας για την επίδραση των γιορτών στα επιδημιολογικά στοιχεία.\nΤα χθεσινά 1.047 κρούσματα που ήρθαν μετά από εννιά συνεχόμενες μέρες με τριψήφιο αριθμό νέων μολύνσεων, ο αριθμός των διασωληνωμένων που παραμένει υψηλός, και το βαρύ επιδημιολογικό φορτίο σε κάποιες περιοχές της χώρας, ανεβάζουν στο «κόκκινο» τους φόβους για πιθανή έξαρση της πανδημίας τις επόμενες μία με δύο βδομάδες, όταν θα φανούν και τα αποτελέσματα των γιορτών, όπου αυξήθηκαν οι κοινωνικές επαφές.\nΗ μεγαλύτερη έγνοια για κυβέρνηση και ειδικούς, είναι να μην ξαναπιεστεί το ΕΣΥ, για αυτό διαμηνύουν σε όλους τους τόνους, την ανάγκη να μην υπάρξει χαλάρωση καθώς η συμπεριφορά μας μέχρι τις 7 Ιανουρίου, θα κρίνει αν θα αρθεί ή όχι το lockdown.\nΕίμαστε σε εύθραυστη ισορροπία, προειδοποιούν και αν δεν προσέξουμε μπορεί να δούμε οπουδήποτε έκρηξη κρουσμάτων.\nΕνδεικτικό είναι, ότι ακόμη και η απόφαση για την επαναλειτουργία των σχολείων, που κατά κοινή ομολογία αποτελεί προτεραιότητα, μετατέθηκε για την επόμενη εβδομάδα (4/1), αφού οι ειδικοί, χρειάζονται περισσότερο χρόνο και πρόσθετα επιδημιολογικά δεδομένα. Ήτοι θέλουν να είναι σίγουροι πριν κάνουν κάποια εισήγηση στην κυβέρνηση, να δουν ποια θα είναι η επίπτωση των γιορτών.\nΣύμφωνα με τους υπολογισμούς συνολικά σήμερα έχουμε περίπου 8.500 ενεργά κρούσματα με περισσότερα από 2.000 στην Αττική και περισσότερα από 1.600 στη Θεσσαλονίκη.\nΠερίπου 2.500 συνάνθρωποί μας πέρασαν τα Χριστούγεννα νοσηλευόμενοι σε κλινικές κοροναϊού, ενώ άλλοι 458 ασθενείς (σύμφωνα με τα στοιχεία του ΕΟΔΥ, το απόγευμα της Τρίτης), βρέθηκαν σε Μονάδες Εντατικής Θεραπείας να παλεύουν για τη ζωή τους.\nΗ βεβαρυμένη επιδημιολογική κατάσταση εξάλλου, ήταν αυτή που οδήγησε στην παράταση του σκληρού lockdown για τους Δήμους Ασπροπύργου και Ελευσίνας της Δυτικής Αττικής καθώς και για τους Δήμους Κοζάνης, Εορδαίας και Βοΐου της Περιφερειακής Ενότητας Κοζάνης, μέχρι την Τετάρτη 6 Ιανουαρίου στις 6:00 το πρωί.\n«Χαλαρώσαμε και μπορεί να αυξηθούν τα κρούσματα»\n«Οι περιοχές της δυτικής Αττικής και η Κοζάνη εξακολουθούν να έχουν αρκετά κρούσματα και το ιικό φορτίο είναι μεγάλο, επομένως ζητήσαμε σαν επιτροπή να συνεχιστεί το lockdown μέχρι των Φώτων», όπως εξήγησε μιλώντας στο MEGA, η καθηγήτρια Παθολογίας Λοιμώξεων ΕΚΠΑ, Ελένη Γιαμαρέλλου. Συμπλήρωσε δε, πως «υπάρχει μια σχετική μείωση, αλλά όχι αυτή που θέλουμε».\n«Αυτές τις ημέρες έχουμε χαλαρώσει» υπογράμμισε, προσθέτοντας ότι αυτό μπορεί να οδηγήσει σε απότομη αύξηση των κρουσμάτων. «Ας ευχηθούμε ότι κάτι τέτοιο δεν θα γίνει και ας ελπίσουμε να μην επαναληφθούν τέτοια πράγματα την Πρωτοχρονιά» πρόσθεσε η κυρία Γιαμαρέλλου.\nΤα πάντα για να μην ξαναπιεστεί το ΕΣΥ\nΗ μεγαλύτερη έγνοια, επιστημόνων και κυβέρνησης είναι να μην ξαναπιεστεί το ΕΣΥ.\nΌπως αναφέρθηκε στη χθεσινή ενημέρωση, αν και συνεχίζεται η μείωση των ενεργών κρουσμάτων στην επικράτεια – στην Αθήνα καταγράφηκαν 10% λιγότερα κρούσματα και στη Θεσσαλονίκη 30% σε σχέση με την προηγούμενη εβδομάδα – και οι εισαγωγές στα Νοσοκομεία έχουν υποχωρήσει κατά 50%, ωστόσο η κατάσταση στις ΜΕΘ παραμένει εξαιρετικά επιβαρυμένη, με το 91% των κλινών ΜΕΘ-COVID στη συμπρωτεύουσα να είναι κατειλημμένες.\n«Η παραμικρή πίεση στο σύστημα Υγείας, είναι αφόρητη», είπε χαρακτηριστικά ο Διευθυντής ΜΕΘ στο νοσοκομείο Παπανικολάου, Νίκος Καπραβέλος (Σκάι). «Στο Παπανικολάου, όλες οι ΜΕΘ είναι γεμάτες» υπογράμμισε.\n«Αν συνεχίσουν να αυξάνονται τα κρούσματα, θα πιεστεί το σύστημα, που σημαίνει ότι δεν μπορεί να γίνει άνοιγμα», είπε από την πλευρά της, η πρόεδρος της ΕΙΝΑΠ, Ματίνα Παγώνη.\nΕξήγησε ότι πρέπει να δούμε σε δυο εβδομάδες ποιος θα είναι ο αριθμός των κρουσμάτων, των διασωληνωμένων, των νοσηλευομένων και των θανάτων. «Είναι πάνω από 2.500 ασθενείς στις απλές κλινικές covid και ένα ποσοστό από αυτούς θα διασωληνωθούν», τόνισε και συνέχισε: «Αν δεν δούμε αυτές τις παραμέτρους στις αρχές Ιανουαρίου, γύρω στις 4 περίπου, δεν μπορούμε να εκτιμήσουμε τίποτα».\nΗ κα Παγώνη παρουσιάστηκε απαισιόδοξη για μείωση των καμπυλών της πανδημίας, τονίζοντας στο Open πως: «Φοβάμαι ότι θα έχει γίνει η ζημιά γιατί είδα πολύ κόσμο έξω όλες αυτές τις ημέρες. Και τα πρωινά που πηγαίνουμε στα νοσοκομεία κυκλοφορεί πολύς κόσμος, σαν να μην υπάρχει lockdown και αυτό φοβίζει».\nΕν αναμονή της επίδρασης των γιορτών στην πανδημία\nΗ κυβέρνηση ξεκαθαρίζει ότι καμία χαλάρωση των μέτρων δεν πρόκειται να έρθει μέσα στις γιορτές, ενώ η επιστροφή στην όποια κανονικότητα θα γίνει σε κύματα: σχολεία, λιανεμπόριο και απο Φεβρουάριο αν όλα πάνε καλά, εστίαση.\n«Δεν θέλουμε σε καμία περίπτωση να εισηγηθούμε να ανοίξουν τα σχολεία ή το λιανεμπόριο, και σε μια βδομάδα να τα ξανακλείσουμε. Θέλουμε να είμαστε σίγουροι πριν κάνουμε κάποια εισήγηση στην κυβέρνηση για άνοιγμα» είπε μιλώντας στο MEGA, o λοιμωξιολόγος, καθηγητής του πανεπιστημίου Αθηνών και μέλος της επιτροπής για τον κορoναϊό, Νίκος Σύψας.\n«Περιμένουμε να δούμε και ποια θα είναι η επίπτωση των γιορτών. Βλέπω τον συνωστισμό αυτές τις ημέρες, ελπίζω οι συνέπειες να μην είναι τέτοιες που να μας αναγκάσουν να πάρουμε σκληρά μέτρα. Είμαστε ένα χρόνο σε πανδημία και ο κόσμος έχει κουραστεί. Ένα σκληρό lockdown ίσως φέρει την έκρηξη του κόσμου. Προσπαθούμε οι εισηγήσεις μας να έχουν μια ισορροπία και να βρούμε τη χρυσή τομή».\nΕίμαστε σε εύθραυστη ισορροπία\nΟ κ. Σύψας τόνισε την ανάγκη ευλαβικής τήρησης των μέτρων, προειδοποιώντας ότι είμαστε σε εύθραυστη ισορροπία καθώς αν δεν προσέξουμε μπορεί να δούμε οπουδήποτε έκρηξη κρουσμάτων.\nΕιδικότερα, μιλώντας για την κατάσταση στη δυτική Αττική αλλά και στις υπόλοιπες «κόκκινες» περιοχές της χώρας, ο κ. Σύψας σημείωσε ότι «κάθε απόφαση στηρίζεται σε επιδημιολογικά δεδομένα. Η δυτική Αττική έχει μια κάμψη στα κρούσματα, ωστόσο το πρόβλημα παραμένει, για αυτό συνεχίζεται το σκληρό lockdown. Το λεκανοπέδιο Αττικής γενικότερα παρακολουθείται πολύ στενά».\nΕπόμενο άρθροΗΠΑ: 41χρονος νεοεκλεγείς με το Ρεπουμπλικανικό κόμμα, πέθανε από κοροναϊό\nΒασιλακόπουλος: Στο 8% με 9% η αύξηση των κρουσμάτων από click...


in Διεθνή, Κοινωνία, Οικονομία, Πολιτική\nΑνακοίνωση κατά της κυβέρνησης για την απόφασή της να προχωρήσει σε μια -ακόμα- νέα «αγορά του αιώνα» από την Γαλλία ξοδεύοντας 5 δισεκατομμύρια ευρώ, εξέδωσε η Διεθνιστική Εργατική Αριστερά (ΔΕΑ).\nΕχθές η Συμφωνία μεταξύ Ελλάδας – Γαλλίας για την εγκαθίδρυση στρατηγικής εταιρικής σχέσης για τη συνεργασία στην άμυνα και στην ασφάλεια ψηφίστηκε κατά πλειοψηφία από την Ολομέλεια της Βουλής, μετά από ονομαστική ψηφοφορία και με 191 ψήφους υπέρ έναντι 109 κατά.\nΣΥΡΙΖΑ, ΚΚΕ και ΜεΡΑ25 καταψήφισαν.\nΗ ανακοίνωση της ΔΕΑ αναφέρει:\n«Με νωπές ακόμα τις µνήµες από την ανείπωτη καταστροφή των πυρκαγιών του καλοκαιριού, όπου υπήρξε απελπιστική έλλειψη πυροσβεστικών εναέριων µέσων, η κυβέρνηση αποφασίζει να αγοράσει άλλα 6… πολεµικά αεροπλάνα, ανεβάζοντας την αρχική πανάκριβη αρχική παραγγελία των 18 Rafale σε 24. Ενώ τα συστήµατα δηµόσιας υγείας και παιδείας βρίσκονται σε τραγική κατάσταση, η ίδια κυβέρνηση που έχει δηλώσει ότι «δεν υπάρχουν λεφτόδεντρα», αγοράζει 3 + 1 πανάκριβες φρεγάτες Belharra και 3 κορβέτες Gowind.\nΑυτές οι «µεγάλες αγορές» φέρνουν και µια επικίνδυνη αναβάθµιση του µιλιταρισµού και της πολεµοχαρούς κουλτούρας, ενώ η έξαρση της πολεµοκαπηλείας και του αντιτουρκισµού στρώνει το έδαφος και στις πρόσφατες προσπάθειες φασιστικών και συµµοριών να ξανασηκώσουν κεφάλι.\nΤο πολεμοχαρές Σύμφωνο µε τη Γαλλία βαφτίζεται «αμυντικό», είναι πασιφανές ότι «στοχεύει» προς την Τουρκία και αποτελεί ευρύτερη «επίδειξη δύναµης» στην Ανατολική Μεσόγειο. Η ιστορία προειδοποιεί ότι τέτοια «διµερή» πολεµικά/«αµυντικά» σύµφωνα, λειτουργούσαν συνήθως ως πρελούδια κι επιταχυντές των πολεµικών αναµετρήσεων που -τάχα- σκόπευαν να αποτρέψουν. Ο ρόλος και οι φιλοδοξίες του γαλλικού ιµπεριαλισµού σε ζώνες όπου υπήρξε αποικιοκρατική δύναμη κι εξακολουθεί να θεωρεί «σφαίρες επιρροής» του (Αφρική, Μέση Ανατολή) δεν αφήνει κανένα περιθώριο για αυταπάτες ως προς την επιθετική φύση της συµφωνίας.\nΠρόκειται για εξελίξεις δυσβάστακτες οικονοµικά, αντιδραστικές ως προς το πολιτικό κλίµα στη χώρα και επικίνδυνες για την ειρήνη.\n• Διεθνιστική αλληλεγγύη των λαών σε Ελλάδα-Κύπρο-Τουρκία».\nΠροηγούμενο άρθρο Δεκάδες χιλιάδες στους δρόμους της χώρας καταδικάζουν τον φασισμό και το σύστημα που τον γεννά\nΕπόμενο άρθρο 8 & 9 Οκτώβρη: Εκδηλώσεις υπεράσπισης των καταλήψεων στην Φάμπρικα Υφανέτ


Εθνική Ελλάδος: Θα συνεχιστεί μέσα από τη συχνότητα του ΣΚΑΙ; | Tvnea.com ©\nHome / media / Εθνική Ελλάδος: Θα συνεχιστεί μέσα από τη συχνότητα του ΣΚΑΙ;\nΕθνική Ελλάδος: Θα συνεχιστεί μέσα από τη συχνότητα του ΣΚΑΙ;\nΜιχάλης Κουφογιαννάκης 1/08/2017 08:00:00 π.μ. Add Comment media Edit\nΟ Γιώργος Καπουτζίδης ήταν... "παιδί του Mega." Φέτος και αφού η κατάσταση που επικρατεί στο καναλι είναι αρκετά δύσκολη, κατηφόρησε προς το Φάληρο, και συγκεκριμένα στον ΣΚΑΙ, για την παρουσίαση του The Voice.\nΓια τη συνεργασία αυτή, μιλάει μεταξύ άλλων σε συνέντευξή του αλλα και για το αν θα συνέχιζε την "αδικοχαμενη" Εθνική Ελλάδος μέσα από τη συχνότητα του ΣΚΑΪ.\nΈχει γραφτεί ότι με τον ΣΚΑΪ έχετε συμφωνήσει και στη δημιουργία μιας νέας σειράς, η οποία θα βγει στον αέρα την επόμενη σεζόν. Ισχύει κάτι τέτοιο κι αν ναι, μπορείτε να μας πείτε λίγα πράγματα γι' αυτήν;\nΕίναι ακόμα νωρίς να μιλήσω αναλυτικά γι' αυτό. Πράγματι γράφω αυτήν την περίοδο, χωρίς πίεση και χωρίς δεσμεύσεις. Όσο για τους ανθρώπους του ΣΚΑΙ, όντως έχουμε ξεκινήσει μια ωραία συνεργασία, βλέπω πολύ θετικά το ενδεχόμενο να τη συνεχίσουμε και θέλω να πιστεύω ότι αυτό είναι αμφίδρομο.


4 λόγοι που καθιστούν τέλειες τις γυναίκες για θέσεις-κλειδιά στο Facility Management - Facility-Management\nΙστορικά, οι άνδρες έχουν κυριαρχήσει στο χώρο του Facility Management To 2014 μόνο το 3 με 4% των γυναικών κατείχαν καίριες θέσεις στο διοικητικό προσωπικό. Μια γυναίκα-στέλεχος στο Facility Management ήταν δυσεύρετη.\nΤι κάνει τις γυναίκες μοναδικά κατάλληλες για διαχείριση εγκαταστάσεων;\nΗ συναισθηματική νοημοσύνη είναι η ικανότητα να κατανοείτε και να διαχειρίζεστε τα συναισθήματά σας καθώς και τα συναισθήματα των γύρω σας. Εκείνοι με υψηλή συναισθηματική νοημοσύνη είναι ιδιαίτερα ισχυροί σε τέσσερις βασικούς τομείς:\nΑς ρίξουμε μια ματιά στο πώς οι παράγοντες συναισθηματικής νοημοσύνης στην επιτυχία της ηγεσίας των εγκαταστάσεων και τέσσερις λόγοι για τους οποίους οι γυναίκες είναι κατάλληλες για μια θέση στον FM.\n1. Ισχυρή αυτογνωσία\nΙσχυρή αυτογνωσία σημαίνει ότι ένα άτομο είναι συντονισμένο με το πώς αισθάνεται, πώς τα συναισθήματά του επηρεάζουν τις ενέργειές τους και πώς οι ενέργειές τους επηρεάζουν τους γύρω τους. Οι άνθρωποι με αυτογνωσία έχουν επίσης καλύτερη κατανόηση των πλεονεκτημάτων και των αδυναμιών τους. Αυτά τα άτομα κάνουν μεγάλους ηγέτες επειδή θέτουν ρεαλιστικές προσδοκίες και στόχους, γνωρίζουν πότε και σε ποιον να αναθέσουν ευθύνες και να κατανοήσουν τον σημαντικό ρόλο που διαδραματίζουν στην επιτυχία των εργαζομένων τους και του οργανισμού.\n2. Αποτελεσματική αυτοδιαχείριση\nΈνας ηγέτης που μπορεί να ρυθμίσει τα συναισθήματά τους και να αξιολογήσει αντικειμενικά τις ενέργειές τους κάνει έναν ιδανικό δάσκαλο και μέντορα επειδή σπάνια επιτίθενται ή ανταποκρίνονται σε καταστάσεις παράλογα. Διαθέτουν επίσης τις ήπιες δεξιότητες που απαιτούνται για τη διατήρηση του ελέγχου μιας κατάστασης. Τα χαρακτηριστικά αυτά είναι σημαντικά για την ανάπτυξη και την ικανοποίηση των εργαζομένων.\n3. Ικανότητα ενσυναίσθησης\n4. Ισχυρές κοινωνικές δεξιότητες\nΣυνολικά, αυτά τα τέσσερα πλεονεκτήματα αντιπροσωπεύουν γιατί οι γυναίκες είναι μοναδικά κατάλληλες για τη διαχείριση εγκαταστάσεων. Αυτό δεν σημαίνει ότι οι άνδρες δεν είναι συναισθηματικά έξυπνοι, επίσης, ή ότι όλες οι γυναίκες κατέχουν υψηλότερη συναισθηματική νοημοσύνη από τους άνδρες, αλλά μελέτες δείχνουν ότι οι γυναίκες είναι γενικά ισχυρότερες σε αυτούς τους τομείς. Λόγω των υψηλών επιπέδων συναισθηματικής νοημοσύνης τους, οι γυναίκες στελέχη εγκαταστάσεων μπορούν να κάνουν αποφασιστικές επιλογές και να καλλιεργήσουν την οργανωτική ανάπτυξη με τρόπο που υποστηρίζει την παραγωγικότητα, την αποτελεσματικότητα και την ικανοποίηση των εργαζομένων.


Εντυπωσιακή πτήση πάνω από τα Μετέωρα. Πως δημιουργήθηκε το γεωλογικό θαύμα που έγινε καταφύγιο σε τολμηρούς ερημίτες και μοναχούς - NewSide.gr | NewSide.gr\nΕντυπωσιακή πτήση πάνω από τα Μετέωρα. Πως δημιουργήθηκε το γεωλογικό θαύμα που έγινε καταφύγιο σε τολμηρούς ερημίτες και μοναχούς\nΣτη συνέχεια αποκόπηκαν οι συμπαγείς όγκοι των «βράχων» από την οροσειρά της Πίνδου που δημιουργήθηκε και με την πάροδο των αιώνων σχηματίσθηκε ανάμεσά τους η κοιλάδα του Πηνειού ποταμού. Με τη συνεχή διάβρωση από τους ανέμους και τις βροχές, καθώς και από άλλες γεωλογικές μεταβολές, οι βράχοι αυτοί στο πέρασμα εκατομμυρίων ετών πήραν την σημερινή τους μορφή.\nΣτις κοιλότητες των βράχων, στις σχισμές τους και στις κορυφές τους βρήκαν προστασία οι άνθρωποι της περιοχής από τις επιδρομές διαφόρων κατακτητών και αυτών που πέρασαν από την περιοχή. Στους βράχους αυτούς βρήκαν καταφύγιο και αρκετοί τολμηροί ερημίτες και αναχωρητές οι οποίοι αναζητούσαν ψυχική ηρεμία, γαλήνη και με την προσευχή επιδίωκαν την χριστιανική τελειότητα.\nΈνας Γιαπωνέζος τουρίστας επισκέφθηκε τα Μετέωρα και μας παρουσιάζει μέσα σε 3 λεπτά μια διαφορετική εικόνα από τα μοναστήρια πάνω στους βράχους.\nΜε πληροφορίες από kalampaka.com\nΠοιοι είναι οι τοξικοί άνθρωποι και η επίδρασή τους;\nΧειμερινό ηλιοστάσιο: ΔΕΙΤΕ τι ακριβώς θα συμβεί σήμερα στον πλανήτη!\nΤο λίφτινγκ όρχeων είναι η νέα τρελή μόδα και οι άντρες τρέχουν να «σιδερώσουν» τους όρχeις τους


Όποιος βρήκε την ταυτότητα του Άρη παρακαλείται να την επιστρέψει | Blog - Μιχάλης Λεάνης | Gazzetta\nΝαι για τους νέους παίκτες σίγουρα χρειάζεται να εγκληματιστούν , όπως συμβαίνει άλλωστε σε ανάλογες περιπτώσεις σε κάθε ομάδα , αλλά αυτό που διαπιστώνω δεν έχει να κάνει με την ατομική απόδοση ορισμένων νέων παικτών και την ενσωμάτωση τους ,αλλά με την συνολική εικόνα της ομάδας.\nΠαντού, σε όλες τις ομάδες του πλανήτη υπάρχουν παίκτες που κουμπώνουν πιο γρήγορα κάποιοι άλλοι θέλουν τον χρόνο τους, γιατί τους λείπουν ενδεχομένως παιχνίδια, γιατί το σύστημα δεν τους ταιριάζει απόλυτα, αλλά επιμένω ότι το πρόβλημα αφορά την παρουσία της ομάδας σαν ομάδα με αρχή, μέση και τέλος στις τέσσερις γραμμές του αγωνιστικού χώρου!\nΑπό την άλλη οφείλουμε να δεχθούμε ότι ο κορμός του Άρη παραμένει ο ίδιος. Έτσι κι αλλιώς με βάση την απόδοση της ομάδας κατά την περσινή περίοδο ο Άρης είχε ανάγκη από προσθήκες σε συγκεκριμένες θέσεις και όχι ξήλωμα και χτίσιμο από την αρχή.\nΤην άμυνα του, ιδιαίτερα στο κέντρο, είχε ανάγκη να ενισχύσει και τέλος να βρει ένα κανονικό σέντερ φορ να λύσει το πρόβλημα στο σκοράρισμα.\nΟι δυο κεντρικοί αμυντικοί αποδεικνύονται ποιοτικοί , δείχνουν σε ένα μεγάλο βαθμό να έχουν προσαρμοστεί και όσο περνά ο χρόνος είναι σίγουρο ότι θα γνωρίζονται καλύτερα μεταξύ τους.\nΣέντερ φορ αποκτήθηκε, υπάρχει, έχει καταθέσει ήδη ποιοτικά στοιχεία, αλλά δεν αξιοποιείται!\nΑς κοιτάξουμε όμως να βάλουμε τα πράματα σε μια σειρά.\nΔεν ισχυρίζομαι ότι η ομάδα δεν είχε σχεδιάσει την τακτική της στα δυο αυτά πρώτα παιχνίδια, αλλά αυτή η τακτική , η όποια τακτική , που το προπονητικό επιτελείο γνωρίζει καλύτερα από τον καθένα μας , δεν αποτυπώθηκε ποτέ στον αγωνιστικό χώρο.\nΑυτό είναι το μόνο βέβαιο. Δύσκολα να μη δεχθεί και ο πιο δύσπιστος , ότι αν ο Άρης εφάρμοζε αυτά που είχε σχεδιάσει θα είχε κερδίσει και τις δυο αναμετρήσεις με χαρακτηριστική ευκολία.\nΑλλά και στα δυο παιχνίδια η ομάδα εμφανίστηκε προβλέψιμη ,εντελώς προβλέψιμη και χωρίς ρυθμό.\nΤόσο στο παιχνίδι με τον ΟΦΗ που και ο πιο ανυποψίαστος περίμενε το πούλμαν του Νόμπλια, ως τον μόνο τρόπο που θα εφάρμοζαν οι Κρητικοί για να αντιμετωπίσουν τον Άρη, όσο και με τον Ιωνικό ομάδα που βασίζεται αποκλειστικά στην σκληράδα της , από του κιτρινόμαυρους απουσίαζαν σχεδόν όλες οι αρετές που αποτυπώθηκαν στους αγωνιστικούς χώρους πέρσι και έκαναν πολλούς να μιλούν με κολακευτικά λόγια για τον Άρη του Μάντζιου.\nΑπουσίαζε η ταχύτητα , η γρήγορη πρώτη μπάλα, το δυνατό πρέσινγκ στο κέντρο του γηπέδου, η δημιουργία των κεντρικών , αυτό κι αν έχει λείψει, οι κάθετες πάσες στις πλάτες των αντιπάλων αμυντικών, τα σουτ έξω από την αντίπαλη περιοχή , οι κινήσεις χωρίς την μπάλα, αυτό κι αν είναι βασικό στο σύγχρονο ποδόσφαιρο, το πάθος , οι αυτοματισμοί που σιγά σιγά θα πρέπει να κάνουν την εμφάνιση τους, η αυτοπεποίθηση , που λογικά πρέπει να υπάρχει με βάση τις περσινές αποδόσεις και τέλος οι εμπνεύσεις!\nΕίδατε κάτι από όλα αυτά; Τίποτα απολύτως. Ακόμα και οι λίγες καλές στιγμές, οι όποιες θετικές ενέργειες , πιστώνονται στην ατομική απόδοση των παικτών και σίγουρα όχι στην συνολική λειτουργία της ομάδας.\nΗ ομάδα ενεργεί με τρόπους που δεν μας είχε συνηθίζει. Μακρινές μπαλιές από τους αμυντικούς, μονόπατες επιθέσεις από τα πλάγια χωρίς κατάληξη, φλύαρες ατομικές ενέργειες , έλλειψη πίεσης ψηλά και αλληλοκάλυψης.\nΟ Άρης ξεκινά τις επιθέσεις του από την άμυνα και προσέξτε σε όλα τα παιχνίδια έχει παρατηρηθεί το ίδιο μοτίβο. Μόνος κάπου στην σέντρα ο Εντιαγέ και όλοι οι υπόλοιποι ακροβολισμένοι στα άκρα!\nΔεν το έχουμε ξαναδεί αυτό. Ο Καμαρά ανοίγει χώρους , κινείται χωρίς την μπάλα σωστά , κανείς δεν το βλέπει , κανείς δεν σεντράρει σημαδεύοντας τον.\nΤότε τι πήρε σέντερ φορ ο Άρης; Για να τον βάζει να παίζει περιφερειακά. Περιφερειάρχη έπρεπε να πάρει!\nΟ Μπερτόλιο πιο φλύαρος και από την Ρένα Βλαχοπούλου. Αντί να δει τους παίκτες που φεύγουν στο χώρο , όταν φεύγουν, επιμένω ο Καμαρά είναι πιο τακτικός σε αυτόν το ρόλο, ο Μπερτόλιο κοιτάζει πως θα χρεώσει με κίτρινη τον αντίπαλο που τον μαρκάρει από το να δώσει την μπάλα να δημιουργηθούν οι προϋποθέσεις για κάτι καλό.\nΟ Σάσα πασχίζω να καταλάβω που παίζει και ποιος είναι ο ρόλος του. Χιλιόμετρα καταπίνει και αποτέλεσμα μηδέν!\nΟ Ιτούρμπε κάπου στα άκρα απομονωμένος και μπλοκαρισμένος. Στη Νίκαια μια φορά πάτησε περιοχή και λίγο έλλειψε να σκοράρει. Επιβάλλεται ο Ιτούρμπε να πατά περιοχή με την ικανότητα που τον διακρίνει στο σκοράρισμα.\nΠάντως ο Παραγουανός τα καλύτερα παιχνίδια του με τη Ρόμα τα έκανε παίζοντας σαν δεύτερος επιθετικός και λιγότερο ως ακραίος.\nΟ Άρης είναι μια ομάδα που έχει ανάγκη τους χώρους για να αναπνεύσει. Το είδαμε και το χαρήκαμε πέρσι. Για να βρει χώρους πρέπει να ανεβάσει ταχύτητα , να βρει το ένας εναντίον ενός εκεί που η ποιότητα των παικτών του δεν αμφισβητείται.\nΓια να βρει χώρους επίσης χρειάζεται να πιέσει ψηλά να πάρει μπάλες να πετύχει στο ξέφωτο τον αντίπαλο.\nΚαι επίσης κάτι εξίσου σημαντικό να ανεβάσει την απόδοση του με σωστό κράτημα μπάλας και δημιουργία στη μεσαία γραμμή. Από εκεί που ξεκινούν και τελειώνουν όλα στο σύγχρονο ποδόσφαιρο.\nΟ Εντιαγέ πχ είναι ένας ποδοσφαιριστής πολυτέλεια για τον Άρη . Είναι αδιανόητο να μην μπορεί να τον αξιοποιήσει στο έπακρο η ομάδα ως δίδυμο με τον Σάσα.\nΚι αν πάλι κάποιοι παίκτες εμφανίζονται κουρασμένοι πνευματικά ή σωματικά , ο Άρης πλέον στο δυναμικό του έχει επιλογές πολλές και αξιόλογες. Έχει βάθος ο πάγκος!\nΑπορίας άξιο λοιπόν γιατί ο κόουτς δεν εμπιστεύεται παίκτες δοκιμασμένους (Τζέγκο , Ματίγια)που στην παρούσα φάση γνωρίζουν την ομάδα καλύτερα από τους νεοφερμένους.\nΑλλά επιμένω το κυριότερο όλων πέρα από τις όποιες ατομικές επιδόσεις , πέρα από το χρόνο που θα χρειαστούν οι νεοφερμένοι για να καταθέσουν τα ποιοτικά τους χαρακτηριστικά , αυτό που έχει ανάγκη η ομάδα είναι να βρει το γρηγορότερο δυνατόν , την χαμένη της ταυτότητα, τον τρόπο παιχνιδιού που την κατέστησε ελκυστική και συγχρόνως αποτελεσματική. Κι αυτό θα επιτευχθεί μόνο αν αποκτήσει και πάλι ,συνοχή και πειθαρχία στις γραμμές της , μόνο και εφόσον οι ρόλοι αποτυπωθούν με καθαρότητα και σαφήνεια.\nΟι επιλογές πλέον είναι πολλές και σημαντικές έτσι ώστε κάθε δικαιολογία να θεωρείται περιττή!


“Ένα πανεπιστήμιο δεν ιδρύεται όπως ανοίγει ένα σούπερ μάρκετ” | Epoli.gr | ΑΥΤΟΔΙΟΙΚΗΣΗ ΠΟΛΙΤΙΚΗ ΕΙΔΗΣΕΙΣ\n08.07.20 | 16:30\n24.10.18 | 00:00\nΣτο μεγάλο θέμα των ημερών, αυτό της αλλαγής του “χάρτη” στην Τριτοβάθμια Εκπαίδευση, εστίασε η φιλοξενία του Υπ. Παιδείας Έρευνας & Θρησκευμάτων, κ. Κώστα Γαβρόγλου, στο ΠΟΛΗ + ΠΟΛΙΤΙΚΗ και το epoli.gr.\nΑπό την εστίαση αυτή, φυσικά, δεν μπορούσε να λείπει η Τοπική Αυτοδιοίκηση, με τις αρμοδιότητες και το ρόλο, που της προσδίδει η Ελληνική νομοθεσία.\nΣτο πιο… αξιοσημείωτο - αποτελεί και τίτλο της συνέντευξης άλλωστε… - επί του θέματος, η διατύπωση του κ. Γαβρόγλου, “Ένα Πανεπιστήμιο δεν ιδρύεται με την ίδια λογική που κάποιος ανοίγει ένα σούπερ μάρκετ”, με προηγηθείσα αναφορά (τυχαία;) στον Περιφερειάρχη Στερεάς Ελλάδας, κ. Κώστα Μπακογιάννη…\nΣε άλλα σημεία της συνέντευξης, οι προσλήψεις στην Εκπαίδευση, αλλά και η Δίχρονη Υποχρεωτική Προσχολική Αγωγή, θέμα, που επίσης - θεσμικά - έφερε θέσεις και από την πλευρά της Τοπικής Αυτοδιοίκησης α’ βαθμού.\n“Νομοθετική ρύθμιση για τον διορισμό 15.000 εκπαιδευτικών σε βάθος 3ετιας”\nΕΡ.: Κύριε Υπουργέ, ανακοινώσατε προ ημερών το σύστημα διορισμών των 15.000 εκπαιδευτικών σε βάθος τριετίας. Ωστόσο, οι εκπαιδευτικές ομοσπονδίες εμφανίζονται επιφυλακτικές και ζητούν να διασφαλιστεί ότι οι διορισμοί αυτοί θα γίνουν και ότι δεν είναι ένα ακόμη “πυροτέχνημα”, όμοιο με ανάλογα του παρελθόντος. Υπάρχει τρόπος οι διορισμοί αυτοί να διασφαλιστούν, αφού αφορούν την επόμενη κυβέρνηση;\n«Κατανοώ τις επιφυλάξεις των εκπαιδευτικών. Όμως, οι αμφιβολίες -λόγω του… κακού παρελθόντος, όπως λέτε-, θα πρέπει αυτή τη φορά να καμφθούν από το γεγονός ότι καταρχάς οι πρώτοι 4.500 διορισμοί στην ειδική αγωγή που ανακοινώθηκαν από τον Πρωθυπουργό, περιλαμβάνονται στον προϋπολογισμό του 2019. Άρα γίνονται πράξη. Ποια είναι η σημερινή πραγματικότητα, λοιπόν; Ότι υπάρχει μια Κυβέρνηση που δεσμεύεται και κάνει πράξη τους μόνιμους διορισμούς, όταν επί 10 ολόκληρα χρόνια αυτό ήταν αδύνατον. Και αυτό το κερδίσαμε πραγματικά με πάρα πολύ κόπο, καθώς υπάρχει η δημοσιονομική δυνατότητα και υπάρχει η πολιτική βούληση. Θα ήταν εντελώς λάθος να εμπλακεί στην μικροπολιτική ένταση ένα τόσο σοβαρό θέμα. Εμείς θα κάνουμε το παν, για να μην υπάρξει η όποια αμφισβήτηση της κυβερνητικής απόφασης για 15.000 διορισμούς εντός τριετίας, άρα και σχετική νομοθέτηση.»\nΑΛΛΑΓΕΣ ΣΤΗΝ ΕΚΠΑΙΔΕΥΣΗ & ΤΟΠΙΚΗ ΑΥΤΟΔΙΟΙΚΗΣΗ\n“Δίχρονη προσχολική αγωγή: Οι Δήμοι να αφουγκραστούν τις ανάγκες της Ελληνικής οικογένειας”\nΕΡ.: Με τη νέα σχολική χρονιά, εφαρμόζεται για πρώτη φορά η δίχρονη προσχολική εκπαίδευση σε 184 Δήμους της χώρας. Θεωρείτε ότι μπορούν τα δημόσια Νηπιαγωγεία να ανταποκριθούν σε μεγαλύτερο αριθμό παιδιών; Υπάρχουν υποδομές και ανθρώπινο δυναμικό; Και τι απαντάτε στους Δημάρχους που προβάλλουν σοβαρές ενστάσεις ως προς τη λειτουργικότητα του μέτρου και δηλώνουν άρνηση να το εφαρμόσουν;\n«Από πλευράς Πολιτείας, το Υπουργείο ανακοίνωσε ήδη ότι θα διαθέσει φέτος από το Πρόγραμμα Δημοσίων Επενδύσεων του προϋπολογισμού του το ποσό των 4 εκατομμυρίων 85 χιλιάδων ευρώ (πλέον ΦΠΑ) για τη στήριξη σε κτηριακές υποδομές της δίχρονης υποχρεωτικής προσχολικής εκπαίδευσης. Έως τις 20 Οκτωβρίου, οι Δήμοι που περιλαμβάνονται στην απόφαση καλούνται να υποβάλουν τις προτάσεις τους στην αρμόδια Υπηρεσία του ΥΠΠΕΘ και τους καλούμε να φροντίσουν για την έγκαιρη ολοκλήρωση του έργου προς όφελος των μαθητών και των οικογενειών τους.\nΤώρα, ως προς τα τελευταία ερωτήματά σας: Πρώτα απ’ όλα, η ίδια η πραγματικότητα έχει δώσει απαντήσεις. Τι εννοώ: Αν όλοι, Υπουργείο και Δήμοι, συμφωνούμε ότι το μέλημά μας δεν είναι η εξυπηρέτηση μικροπολιτικών ή άλλων σκοπών, αλλά η υποστήριξη της εκπαίδευσης προς όφελος της Ελληνικής οικογένειας και των παιδιών, τότε έχουμε ένα πρώτο, απτό και πολύ σημαντικό αποτέλεσμα από την εφαρμογή της δίχρονης προσχολικής εκπαίδευσης στους πρώτους 184 Δήμους. Εφόσον, εξαιρέθηκαν αυτοί οι Δήμοι από την παροχή voucher για τη φοίτηση των 4χρονων παιδιών, ικανοποιήθηκε για πρώτη φορά ένας σημαντικός αριθμός αιτήσεων γονέων με παιδιά κάτω των 4 ετών για εγγραφή στους Δημοτικούς παιδικούς σταθμούς. Άρα, το μέτρο έχει από την πρώτη κιόλας εφαρμογή του ένα αδιαμφισβήτητο κοινωνικό πρόσημο. Γιατί γνωρίζετε πόσα παράπονα και τι μεγάλο αδιέξοδο δημιουργούσε στους γονείς με παιδιά κάτω των 4 ετών ο αποκλεισμός τους, ουσιαστικά, από τους Δημοτικούς παιδικούς σταθμούς, ελλείψει επαρκών θέσεων. Τώρα οι θέσεις υπάρχουν σε αυτούς τους 184 Δήμους και νομίζω ότι αυτή την πραγματικότητα οφείλουν οι Δήμοι που αντιδρούν να την εκτιμήσουν όπως πρέπει και να προτάξουν το συμφέρον των δημοτών τους γιατί, σε τελική ανάλυση, σε αυτούς λογοδοτούν.\nΩς Υπουργείο είπαμε ότι, το μέτρο θα εφαρμοστεί εκεί που υπάρχει ομοφωνία αποφάσεων των Δήμων και το τηρήσαμε κατά γράμμα.\nΚαλούμε όλους τους Δήμους να αφουγκραστούν τις ανάγκες της Ελληνικής οικογένειας και τη σημασία που έχει για τη διαμόρφωση της προσωπικότητάς τους και της μαθησιακής ικανότητάς τους η ένταξη των 4χρονων παιδιών στις δομές της προσχολικής εκπαίδευσης.\nΡωτάτε για τη δυνατότητα του δημόσιου Νηπιαγωγείου να ανταποκριθεί στο μέτρο. Ασφαλώς και ναι. Μπορεί να ανταποκριθεί τόσο εκπαιδευτικά με τους ικανότατους νηπιαγωγούς μας, όσο και λειτουργικά. Σας θυμίζω ότι τα Νηπιαγωγεία λειτουργούν σε ολοήμερο πρόγραμμα, άρα καλύπτουν τις ανάγκες των εργαζόμενων γονέων και μάλιστα με πρόγραμμα που δεν έχει καμία σχέση με baby sitting γιατί έχει χαρακτήρα και διάρθρωση αμιγώς εκπαιδευτικό. Και αυτό είναι ένα σπουδαίο όφελος για τα παιδιά που δεν πρέπει να αγνοηθεί όποια κι αν είναι τα κίνητρα εκείνων που αντιδρούν.»\nΕΡ.: Πάντως, η αλήθεια είναι ότι πολλά δημόσια σχολεία αντιμετωπίζουν κτηριακά προβλήματα, προβλήματα υποδομών, προβλήματα συντήρησης. Γιατί, πιστεύετε, δεν αντιμετωπίζονται τα προβλήματα αυτά; Υπάρχει έλλειψη κονδυλίων, όπως υποστηρίζουν κάποιοι Δήμοι;\n«Οι Δήμοι έχουν την αποκλειστική ευθύνη στην αντιμετώπιση των κτηριακών προβλημάτων των σχολείων. Είναι μια αρμοδιότητα που οι ίδιοι ζήτησαν και η Πολιτεία τους την παρείχε μαζί με τους αντίστοιχους πόρους. Προφανώς και δεν είναι επαρκής η χρηματοδότηση, αλλά αυξάνεται χρόνο με τον χρόνο και αυτό μπορεί να διαπιστωθεί αντικειμενικά. Η Πολιτεία χρηματοδοτεί τους Δήμους μέσω του Υπουργείου Εσωτερικών και των Σχολικών Επιτροπών ως προς τις τρέχουσες, καθημερινές, λειτουργικές ανάγκες και τις επισκευές των σχολείων. Οι Δήμοι έχουν επίσης την ευθύνη να κινήσουν τις διαδικασίες για να χτιστεί, όπου χρειάζεται, ένα καινούργιο σχολείο με χρηματοδότηση μέσω της ΚτΥπ. Βρίσκουν το οικόπεδο, κάνουν τη μελέτη και την καταθέτουν στο Υπουργείο προς έγκριση. Αυτά είναι γνωστά, αλλά κάθε φορά είναι χρήσιμο να τα επαναλαμβάνουμε γιατί οφείλει ο καθένας να αναλαμβάνει το μερίδιο των ευθυνών του. Ξέρετε, στον δημόσιο λόγο κάποιες φορές υπάρχει μια ευκολία ορισμένων να μην αναλαμβάνουν τις ευθύνες τους “πετώντας την μπάλα στην εξέδρα” παρά το γεγονός ότι το γήπεδο τους ανήκει.»\nΕΡ.: Να πάμε και στον χώρο της Τριτοβάθμιας Εκπαίδευσης και πρώτα απ’ όλα σε κάτι που ενδιαφέρει πολλούς νέους. Με τον νέο νόμο θεσπίσατε τα δωρεάν μεταπτυχιακά και τη δυνατότητα στα επί πληρωμή να υπάρχει ένα ποσοστό 30% των φοιτητών που δεν θα πληρώνει. Όμως, οι τιμές των επί πληρωμή μεταπτυχιακών διαπιστώνουμε ότι είναι αρκετά υψηλές. Μήπως, τελικά, τα Πανεπιστήμια μετακύλησαν τις απώλειες από τα δωρεάν μεταπτυχιακά, αυξάνοντας τα δίδακτρα στα επί πληρωμή; Και πώς θα το αντιμετωπίσετε αυτό;\n«Ο νέος νόμος δίνει τη δυνατότητα στο 30% των φοιτητών να μην πληρώνουν δίδακτρα εκεί όπου υπάρχουν. Μέχρι τον Ιούνιο έχουμε εγκρίνει πάνω από 600 μεταπτυχιακά προγράμματα σπουδών. Ο μέσος όρος των διδάκτρων έχει μειωθεί σε σχέση με τις άλλες χρονιές και έχουν αυξηθεί τα αμιγώς δωρεάν προγράμματα. Όπως πέρσι έτσι και φέτος θα δοθεί επιπλέον χρηματοδότηση στα δωρεάν προγράμματα.»\n“Η Τοπική Αυτοδιοίκηση δεν μπορεί να υποδεικνύει στην Πολιτεία και στους ακαδημαϊκούς πού και πότε πρέπει να δημιουργηθεί Πανεπιστήμιο”\nΕΡ.: Τέλος, θα θέλαμε να σας ρωτήσουμε για τις συνενώσεις Πανεπιστημίων και ΤΕΙ και για τις αντιδράσεις που υπάρχουν από πλευράς Τοπικής Αυτοδιοίκησης, σε ορισμένες περιπτώσεις. Για παράδειγμα, το νέο Πανεπιστήμιο Θεσσαλίας, για το οποίο, μετά τη δημοσιοποίηση του σχεδίου νόμου, έχει ξεσπάσει θύελλα αντιδράσεων από τοπικούς φορείς.\n«Θύελλα δεν νομίζω ότι είναι. Υπάρχουν συγκεκριμένες αντιδράσεις από συγκεκριμένους πανεπιστημιακούς και από συγκεκριμένους δημάρχους. Όμως, ο καθένας έχει το ρόλο του και ο κάθε ρόλος είναι διακριτός και ουσιαστικός. Οι τοπικές κοινωνίες και η Τοπική Αυτοδιοίκηση θα πρέπει να επιδιώκουν την ανάπτυξη αναγνωρισμένων διεθνώς πανεπιστημίων και να συνεισφέρουν σε αυτό. Η Τοπική Αυτοδιοίκηση δεν μπορεί να υποδεικνύει στην Πολιτεία και στους ακαδημαϊκούς πού και πότε πρέπει να δημιουργηθεί Πανεπιστήμιο και πόσα Τμήματα να έχει, αλλά να αντιλαμβάνεται το κοινό όφελος Πανεπιστημίων και τοπικών κοινωνιών, να εντοπίζει και να περιγράφει τις αναπτυξιακές ανάγκες κάθε περιοχής. Εγώ περιμένω να ακούσω τις απόψεις τους σε σχέση με αυτό. Ξέρετε, εδώ υπάρχει μια αδράνεια του παρελθόντος που λειτουργεί καταστροφικά. Παλαιότερα για τη δημιουργία μιας πανεπιστημιακής σχολής είχαν λόγο οι Δήμαρχοι, οι Περιφερειάρχες, οι Μητροπολίτες οι διάφοροι τοπικοί παράγοντες που όταν τελικά πετύχαιναν τον στόχο τους, εξαφανίζονταν. Αυτό θα πρέπει ως κοινωνία να το ξεπεράσουμε. Το πού θα δημιουργηθούν Σχολές είναι αντικείμενο επιστημονικής και όχι τοπικιστικής εκτίμησης.\nΩς προς τις επισημάνσεις που έχουν γίνει και έχουν βάση ακαδημαϊκή, πρόθεσή μου είναι η εξαντλητική συζήτηση. Θυμίζω ότι για πρώτη φορά στην Τριτοβάθμια Εκπαίδευση επιλέξαμε να μην έρχονται οι αποφάσεις από το Υπουργείο αλλά να έρχονται προτάσεις από τα κάτω. Γι’ αυτό συγκροτούνται Επιτροπές από αναγνωρισμένους ακαδημαϊκούς, μέλη των διοικήσεων των ιδρυμάτων τους.\nΗ συγκεκριμένη πρόταση που αναφέρετε περιγράφει ένα πολύ μεγάλο Πανεπιστήμιο Θεσσαλίας με 34 Τμήματα, το δεύτερο στην Ελλάδα, μετά το ΑΠΘ, με προοπτική να έχει πάνω από 1.000 ερευνητές και διδάσκοντες, με εκατοντάδες προσωπικό και πολλές δεκάδες χιλιάδες φοιτητές, Έλληνες και αλλοδαπούς, προπτυχιακούς, μεταπτυχιακούς, υποψήφιους διδάκτορες, μεταδιδάκτορες, νέους ερευνητές. Επιπλέον, μεγάλα ερευνητικά κέντρα και ινστιτούτα που ιδρύονται σε όλες τις πόλεις τα οποία θα προσελκύσουν πόρους, εθνικούς και ευρωπαϊκούς, θα παράγουν γνώση και θα προσφέρουν τεχνογνωσία. Ιδρύονται διετή προγράμματα σπουδών που θα παρέχουν επαγγελματικά πιστοποιητικά Ευρωπαϊκών προσόντων. Δεν είναι τυχαίο ότι η σύγκλητος του Πανεπιστημίου Θεσσαλίας στηρίζει το σχέδιο νόμου με 23 ψήφους “υπέρ” και 5 “κατά”.\nΣτόχος μου είναι να Ελληνικά ιδρύματα να μην μείνουν πίσω, αλλά αντιθέτως να γίνουν ισχυροί παίκτες στις αλλαγές που συντελούνται εντός και εκτός Ευρώπης. Σημειώνω ότι η Ευρωπαϊκή Επιτροπή αποφάσισε τον διπλασιασμό των κονδυλίων για την κινητικότητα των φοιτητών και του προσωπικού από το 2021 και η Ένωση Ευρωπαίων Φοιτητών ζητά τον τριπλασιασμό τους. Σε αυτά έρχεται να προστεθεί και Ευρωπαϊκή τάση για μεγάλα πανεπιστήμια που θα συνεργούν σε όλα τα επίπεδα, στη διδασκαλία και στην έρευνα. Κερδίζει έδαφος η λογική των μεγάλων Ευρωπαϊκών πανεπιστημίων μέσα από τις συνέργειες των σημερινών πανεπιστημίων που βρίσκονται σε διαφορετικές χώρες. Τα Ελληνικά πανεπιστήμια δεν θα πρέπει να μείνουν έξω από αυτήν την νέα πραγματικότητα. Το Πανεπιστήμιο Θεσσαλίας έχει κάνει σημαντικά βήματα προς την κατεύθυνση αυτή και με την πρόταση των συνεργειών τα βήματα θα διευρυνθούν αποφασιστικά.»\n“Διακριτοί οι ρόλοι ανάμεσα σε Πολιτεία, ακαδημαϊκή κοινότητα και Τοπική Αυτοδιοίκηση”\nΕΡ.: Κλείνοντας κ. Υπουργέ την ενδιαφέρουσα πράγματι συνέντευξή μας, την απάντησή σας για τον ρόλο της Τοπικής Αυτοδιοίκησης την ακούω ως απάντηση – “καρφί”, κυρίως για τον Περιφερειάρχη Στερεάς Ελλάδας, κ. Μπακογιάννη, που ζητά την ίδρυση του Δελφικού Πανεπιστημίου. Το επιχείρημά του ότι είναι η μόνη Περιφέρεια χωρίς Πανεπιστήμιο είναι λάθος;\n«Δεν αφορά μόνο τον κ. Μπακογιάννη, αλλά και όσους εκπροσώπους της Τοπικής Αυτοδιοίκησης έχουν εμπλακεί στη διαδικασία που περιέγραψα προηγουμένως. Το χωροταξικό, δεν μπορεί να αποτελεί επιχείρημα υπέρτερο των ακαδημαϊκών κριτηρίων. Ένα Πανεπιστήμιο δεν ιδρύεται με την ίδια λογική που κάποιος ανοίγει ένα σούπερ μάρκετ. Εμείς αποφασίσαμε και θα υπάρχει στο σχέδιο νόμου για τη συνέργεια του Πανεπιστημίου Θεσσαλίας, να δημιουργήσουμε ένα 12μελές Ακαδημαϊκό Συμβούλιο Εκπαίδευσης και Έρευνας Περιφέρειας Στερεάς Ελλάδας (Α.Σ.Ε.Ε.Π.Σ.Ε ) στο οποίο θα συμμετέχουν και εκπρόσωποι της αυτοδιοίκησης. Το Συμβούλιο αυτό μεταξύ των άλλων θα μελετήσει και τις προοπτικές ίδρυσης Πανεπιστημίου στη Στερεά Ελλάδα. Άλλωστε πρέπει να γνωρίζουν όλοι ότι η ίδρυση ενός Πανεπιστημίου απαιτεί διαδικασίες ωρίμανσης τουλάχιστον 25 χρόνων. Επιπλέον, έχουμε τα δύο παραδείγματα των συνεργειών του Πανεπιστημίου Ιωαννίνων με το ΤΕΙ Ηπείρου και του Ιονίου Πανεπιστημίου με το ΤΕΙ Ιονίων Νήσων, που δείχνουν ότι εκεί επικράτησε μια λογική από όλους τους εμπλεκόμενους φορείς. Σεβάστηκαν δηλαδή τους διακριτούς ρόλους που υπάρχουν ανάμεσα στην Πολιτεία, την ακαδημαϊκή κοινότητα και την Τοπική Αυτοδιοίκηση. Με αυτόν τον κανόνα θέλουμε να προχωρήσουν οι συνέργειες και στα υπόλοιπα ιδρύματα και νομίζουμε ότι θα το καταφέρουμε.»\nΑκολουθεί σε επισυναπτόμενο αρχείο η συνέντευξη στο Π+Π (.pdf) ή\nΠατήστε εδώ για να τη διαβάσετε ηλεκτρονικά από το ΠΟΛΗ + ΠΟΛΙΤΙΚΗ\nΣΥΝΕΝΤΕΥΞΗ | Προβολή/κατέβασμα


WZD Επέκταση Αρχείου: Τι Είναι & Πώς Να Το Ανοίξετε;\nΑρχική Σελίδα Επεκτάσεων Αρχείων / Όλες Οι Επεκτάσεις / Επέκταση αρχείου WZD\nΤι είναι το αρχείο WZD;\nWZD Σύνοψη Αρχείου\nΤα WZD αρχεία σχετίζονται με δύο τύπους αρχείων, και μπορούν να προβληθούν με το Sharp Wizard από τον Sharp Corporation. Συνολικά, αυτή η μορφή συσχετίζεται με δύο γνωστές εφαρμογές λογισμικού. Συνήθως βρίσκονται σε μορφή αρχείου Sharp Wizard Program File. Αν και τα αρχεία WZD κατηγοριοποιούνται κυρίως ως Data Files, μερικές φορές μπορεί να είναι Encrypted Files.\nΗ επέκταση αρχείου WZD μπορεί να προβληθεί σε Windows, Mac και iOS. Υποστηρίζονται κυρίως σε υπολογιστές γραφείου και σε μερικές κινητές πλατφόρμες. Η Βαθμολογία Δημοτικότητας για τα αρχεία WZD είναι "Χαμηλή", που σημαίνει ότι αυτά τα αρχεία δεν είναι πολύ δημοφιλή.\nΑν έχετε προβλήματα με το άνοιγμα των αρχείων WZD, ή απλά θα θέλατε να μάθετε περισσότερα σχετικά με τα προγράμματα λογισμικού και τους προγραμματιστές που σχετίζονται με αυτά, παρακαλούμε δείτε τις πλήρεις πληροφορίες που περιέχονται παρακάτω.\nΔοκιμάστε το FileViewPro για να ανοίξετε το WZD\nΤαξινόμηση αρχείων WZD\nΚύριος τύπος WZD\nΑναγνωριστικό αρχείου: .wzd\nΤάξη: Sharp Wizard Program File\nΗ κατάληξη WZD σχετίζεται με ένα φορητό πρόγραμμα διοργανωτής ονομάζεται Οδηγό, η οποία αναπτύχθηκε από την Sharp Corporation. WZD Αρχεία κυρίως καταστήματα γραπτή βάσης δεδομένων Sharp Οδηγό ή δεδομένα που σχετίζονται με το πρόγραμμα. Το πρόγραμμα δεν είναι πλέον διαθέσιμο.\nΠρογραμματιστής: Sharp Corporation\nΔευτερεύον κλειδί: HKEY_CLASSES_ROOT\_.wzd\nΠρογράμματα λογισμικού που ανοίγουν τοSharp Wizard Program File:\nSharp Wizard από τον Sharp Corporation\nΔευτερεύουσες ενώσεις WZD\nΤάξη: Encryption Wizard Encrypted Individual Data\nΤο WZD αρχείο είναι ένα αρχείο που σχετίζεται με Encryption Wizard. Αυτό είναι ένα λογισμικό που έχει σχεδιαστεί για σκοπούς κρυπτογράφησης και γραμμένο σε JAVA. Είναι ουσιαστικά προσφέρει κρυπτογραφημένη ατομικά ευαίσθητα δεδομένα των χρηστών του. Αυτό κρυπτογραφημένα δεδομένα περιέχονται στα WZD αρχεία.\nΠρογραμματιστής: United States Department of Defense\nΛειτουργία: Κρυπτογραφημένα Αρχεία\nΠρογράμματα λογισμικού που ανοίγουν τα αρχεία Encryption Wizard Encrypted Individual Data:\nEncryption Wizard από τον United States Department of Defense\nΑντιμετώπιση προβλημάτων κατά το άνοιγμα αρχείων WZD\nΚοινά προβλήματα κατά το άνοιγμα των αρχείων WZD\nΤο Sharp Wizard δεν υπάρχει\nΌταν κάνετε διπλό κλικ στο αρχείο WZD, ενδέχεται να δείτε ένα παράθυρο διαλόγου από το λειτουργικό σας σύστημα που δηλώνει ότι «Δεν είναι δυνατό το άνοιγμα αυτού του τύπου αρχείου». Γενικά, αυτό βιώνεται στα %%os%%, επειδή το Sharp Wizard δεν είναι εγκατεστημένο στον υπολογιστή σας. Η τυπική διαδρομή ανοίγματος του WZD με διπλό κλικ δεν θα λειτουργήσει επειδή τα %%os%% δεν μπορούν να πραγματοποιήσουν τη σύνδεση του προγράμματος.\nΣυμβουλή: Αν γνωρίζετε κάποιο άλλο πρόγραμμα που μπορεί να ανοίξει το WZD αρχείο σας, μπορείτε να δοκιμάσετε να το ανοίξετε, επιλέγοντας την εφαρμογή από τα προγράμματα που παρατίθενται.\nΕσφαλμένη έκδοση του Sharp Wizard\nΤο αρχείο Sharp Wizard Program File δεν είναι συμβατό με το Sharp Wizard, επειδή ενδέχεται να έχετε εγκαταστήσει λάθος έκδοση. Επισκεφθείτε την τοποθεσία Web Sharp Corporation για να κάνετε λήψη (ή αγορά) της τελευταίας έκδοσης του Sharp Wizard. Το αρχείο Sharp Wizard Program File δημιουργήθηκε πιθανώς από μια νεότερη έκδοση του Sharp Wizard από ό, τι είναι εγκατεστημένο αυτήν τη στιγμή τον υπολογιστή σας.\nΣυμβουλή: Βρείτε στοιχεία για τη σωστή έκδοση λογισμικού κάνοντας δεξί κλικ στο αρχείο WZD και κάνοντας κλικ στο «Ιδιότητες».\nΣυμπέρασμα: Η πλειοψηφία των θεμάτων ανοίγματος αρχείου WZD οφείλεται στο ότι δεν έχει εγκατασταθεί η σωστή έκδοση του Sharp Wizard.\nΆλλα WZD άνοιγμα αρχείου αιτίες\nΥποθέτοντας ότι έχετε εγκαταστήσει τη σωστή έκδοση του Sharp Wizard, άλλα προβλήματα μπορούν να σας αποτρέψουν από το άνοιγμα αρχείων WZD. Εάν εξακολουθείτε να έχετε σφάλματα με τη φόρτωση αρχείων WZD, μπορεί να φταίει άλλα εξωτερικά ζητήματα. Πρόσθετοι παράγοντες περιλαμβάνουν:\nΜη έγκυρες αναφορές αρχείων WZD στο μητρώο των Windows (ο "τηλεφωνικός κατάλογος" του λειτουργικού συστήματος των Windows)\nΤυχαία διαγραφή της περιγραφής του αρχείου WZD στο μητρώο των Windows\nΕλαττωματική εγκατάσταση ενός προγράμματος WZD, όπως το Sharp Wizard\nΤο WZD σας δεν μπορεί να φορτωθεί σωστά (καταστροφή αρχείου)\nΤο WZD σας έχει επηρεαστεί αρνητικά από κακόβουλο λογισμικό\nΥλικό που σχετίζεται με WZD έχει καταστροφή του προγράμματος οδήγησης συσκευής\nΠάρα πολλές εφαρμογές είναι ανοιχτές στον υπολογιστή σας για να φορτώσετε με επιτυχία το αρχείο Sharp Wizard Program File\nΤρόπος επίλυσης προβλημάτων κατά το άνοιγμα αρχείων WZD


ΕΛΛΗΝΩΝ ΝΕΑ: Oι Βάρβαροι του 21ου αιώνα\nΘα προβεί η Ελλάδα στις απαιτούμενες ενέργειες για την απόκτηση του έργου - Τουλάχιστον «προβληματική» η δέουσα επιμέλεια που ασκούν οι διεθνείς οίκοι δημοπρασιών, καταγγέλλει η Ευρωπαϊκή Ενωση Αρχαιολόγων.\nΣύμφωνα με το «Έθνος» το εν λόγω αγαλμα ταυτίστηκε από τον ερευνητή Χρήστο Τσιρογιάννη ως μία από τις αρχαιότητες που έχουν περάσει από τα χέρια του Ρόμπιν Σάιμς. Ο οίκος το απέσυρε από τη δημοπρασία και ανακοινώνει το γεγονός στον ηλεκτρονικό κατάλογο, χωρίς σχόλια. Οπως παρατήρησε ο δρ. Τσιρογιάννης, το 93% από όσα έχουν περάσει από τις αποθήκες του συγκεκριμένου αρχαιοπώλη έχουν αμφισβητούμενη προέλευση, αποτελούν δηλαδή προϊόντα λαθρανασκαφών ή/και παράνομων εξαγωγών.


Σκηνές Φαρ Ουέστ σε χωριό της Βόχας – Απείλησε με καραμπίνα τους συγχωριανούς του | NemeaPress\nΈνα ασυνήθιστο περιστατικό κλήθηκαν να αντιμετωπίσουν οι Αστυνομικοί του Α.Τ. Βραχατίου και από τύχη δεν υπήρξε κάποιο σοβαρό ατύχημα\nΤο Σάββατο το απόγευμα 14 Αυγούστου, Παραμονή της Παναγίας, οπλισμένος άντρας με καραμπίνα κάτοικος της περιοχής κατευθύνθηκε την πλατεία της … και ακολούθησαν σκηνές Φαρ Ουέστ.\nΠήγε στα δύο καφενεία του χωριού, και απειλούσε όποιον συναντούσε.\nΤους έριξε στο πάτωμα όλους και φώναζε να μην κουνηθεί κανένας.\nΠεραστικοί που αντελήφθησαν το περιστατικό σταμάτησαν τον πλησίασαν και τον αφόπλισαν, στην συνέχεια τον οδήγησαν στο Α.Τ. Βραχατίου.\nΟι Αστυνομικοί ειδοποίησαν τους οικείους του.\nΣύμφωνα με πληροφορίες της δημοσιογραφικής μας ομάδας ο άνδρας αντιμετωπίζει προβλήματα υγείας.\n← Ήρθατε για αλλαγή φύλου;\nΣεισμός 3,6 ρίχτερ κοντά στη Μεγαλόπολη →


Η σούπα της Dorothy Day | HuffPost Greece\n11/11/2018 16:15 EET | Updated 11/11/2018 16:15 EET\nΓεννήθηκε το 1897. Σύντομα θα βίωνε την απόλυτη φτώχεια αλλά θα κατάφερνε να περάσει στο Πανεπιστήμιο του Ιλλινόις και από εκεί να γίνει η δημοσιογράφος της αριστεράς. Και μετά της Καθολικής αριστεράς..\n″Η μεγαλύτερη πρόκληση σήμερα είναι η επανάσταση. Πώς θα κάνουμε τις καρδιές μας να επαναστατήσουν; Μόνο έτσι θα αλλάξουν τα πράγματα. Μέσα από την καρδιά του κάθε ενός από εμάς.”\n“ Όταν γύριζα από το σχολείο, χαιρετούσα τους φίλους μου έξω από ένα εντυπωσιακό συγκρότημα κατοικιών. Έκανα ότι έμπαινα μέσα και περίμενα να φύγουν για να ξεκινήσω για το σπίτι. Ντρεπόμουν τόσο πολύ. Εκεί κατάλαβα πως νιώθουν όσοι ζουν στην απόλυτη φτώχεια.”\n“ Ο στόχος ήταν απλός: ’Αυτό που θα θέλαμε να κάνουμε είναι να αλλάξουμε τον κόσμο.Θέλαμε να είναι οι άνθρωποι ικανοί μόνοι τουςνα έχουν το φαγητό τους, να έχουν τα ρούχα τους και το σπίτι τους. Θέλαμε να παλέψουμε για καλύτερες συνθήκες φωνάζοντας ακατάπαυστα για τα δικαιώματα των φτωχών, των εργατών και των απόρων.”\nPLUS: Αφιερώματα Αριστερά Dorothy Day καθολική


ΑΡΑΧΤΟΙ και ΛΑΙΤ Magazine: AMBER ALERT: Βοηθείστε να βρεθεί\nΤην Τρίτη στις 14 Ιουλίου 2009 στις 20:30 εξαφανίστηκε από την περιοχή των Κάτω Πατησίων ο ανήλικος Fazli (επίθετο) Sameem (όνομα),ο οποίος κατάγεται από το Αφγανιστάν και διαμένει στην Αυστρία. Ο Sammem ήρθε πριν λίγες ημέρες στην Ελλάδα μαζί με τον πατέρα του για διακοπές.\nΟ Sameem είναι 8,5 ετών , έχει ύψος 1,40 cm, είναι αδύνατος, έχει σκουρόχρωμη επιδερμίδα, μαύρα μάτια και μαύρα κοντά μαλλιά. Την ημέρα που εξαφανίστηκε φορούσε μπλε μπλουζάκι, μπλε τζιν παντελόνι και μαύρα αθλητικά.\nΛΟΓΩ ΤΩΝ ΣΥΝΘΗΚΩΝ ΕΞΑΦΑΝΙΣΗΣ ΥΠΑΡΧΟΥΝ ΣΟΒΑΡΕΣ ΕΝΔΕΙΞΕΙΣ ΟΤΙ ΤΟ ΠΑΙΔΙ ΒΡΙΣΚΕΤΑΙ ΣΕ ΑΜΕΣΟ ΚΙΝΔΥΝΟ. Ο SAMEEM ΑΝΤΙΜΕΤΩΠΙΖΕΙ ΠΡΟΒΛΗΜΑ ΥΓΕΙΑΣ ΚΑΙ ΔΕΝ ΜΙΛΑ ΚΑΘΟΛΟΥ ΕΛΛΗΝΙΚΑ.


Στον Τελικό ο Πανναξιακός. - Sportcyclades.gr\nΣτον Τελικό ο Πανναξιακός.\nΠέμπτη, 14 Φεβρουαρίου 2013 02:43\nΑΜΣ ΦΙΛΩΤΙΟΥ, ΠΑΝΝΑΞΙΑΚΟΣ, ΝΑΞΟΣ, ΚΥΠΕΛΛΟ,\nΟ Πανναξιακός νίκησε 3-0 σήμερα το Φιλώτι και θα είναι ο δεύτερος φιναλίστ του Κυπέλλου Κυκλάδων, όπου στον τελικό της διοργάνωσης θα συναντήσει τον ΑΟ Μυκόνου.\nΣήμερα στο γήπεδο του Αγίου Αρσενίου διασταύρωσαν τα ξίφη τους Ο ΑΜΣ Φιλωτίου και ο Πανναξιακός, με τις δύο ομάδες να μην προσφέρουν ιδιαίτερα καλό θέαμα στους 100 περίπου θεατές που έσπευσαν στο γήπεδο για να παρακολουθήσουν τον μεγάλο ημιτελικό.\nΤίμησαν τον Κατσάνη\nΠριν την έναρξη του αγώνα ο ΑΜΣ Φιλωτίου βράβευσε τον Πανναξιακό για την μέχρι τώρα πορεία του στο πρωτάθλημα της Δ΄ Εθνικής και την προσφορά του στο κυκλαδίτικο ποδόσφαιρο. Επίσης βραβεύτηκε ο Νίκος Κατσάνης (τεχνικός διευθυντής Πανναξιακού) για την προσφορά του ως ποδοσφαιριστής του Α.Μ.Σ Φιλωτίου. Ο αγώνας ξεκίνησε με ενός λεπτού σιγή εις μνήμη του αείμνηστου Γιάννη Κατσάνη (πατέρας Γιώργου και Νίκου) που είχε διατελέσει επί σειρά ετών σύμβουλος του ΑΜΣ Φιλωτίου.\nΟι παίχτες του Γιώργου Βλαστού ήταν ανώτεροι και έπαιξαν όσο χρειάστηκε για να εξασφαλίσουν το εισιτήριο του Τελικού και τελικά κατάφεραν να πάρουν τη νίκη με 3-0 χάρης τα γκολ των Τόσκα (13΄πέναλτι), Κεμαβόρ (58΄) και Αθανασίου (71΄).\nΠάντως το τελικό σκορ δεν ήρθε τόσο εύκολα όσο δείχνει, καθώς οι παίχτες του Πανναξιακού έδειξαν να επηρεάζονται, τόσο από τις μικρές διαστάσεις του γηπέδου, όσο και από την καλοστημένη άμυνα του ΑΜΣ Φιλωτίου, η οποία κατάφερε να «φρενάρει» πολλές φορές το παιχνίδι που προσπαθούσαν να κάνουν οι "Μπλε".\nΑπό την άλλη η ομάδα του Φιλωτίου για άλλη μια φορά φέτος επιβεβαίωσε την καλή δουλειά που γίνεται στην ομάδα, τόσο με την αγωνιστική της παρουσία, όσο και με το πειθαρχημένο παιχνίδι της και την γενικότερη εικόνα της στο γήπεδο.\nΟι "Κυανέρυθροι" παρόλο που είχαν απουσίες βασικών παιχτών, αν και επιθετικά ήταν σχεδόν ακίνδυνοι, κράτησαν πολύ καλά αμυντικά μέχρι το 52΄, όπου η αποβολή του Μουστάκη Α., έδωσε το αριθμητικό πλεονέκτημα στον Πανναξιακό, κάνοντας πιο εύκολα τα πράγματα γι΄αυτόν.\n(0-1) Το πρώτο μέρος κύλησε με τον Πανναξιακό να έχει την πρωτοβουλία των κινήσεων και να προηγείται στο 12΄με πέναλτι, όταν ο Μουστάκης Α. ανέτρεψε τον Τζορμπατζάκη μέσα στην περιοχή και ο Τόσκας που ανέλαβε την εκτέλεση έκανε το 0-1.\nΟι τυπικά φιλοξενούμενοι είχαν ακόμα δύο καλές στιγμές , με τον Κεμαβόρ στο 15΄να νικιέται σε εξ επαφής σουτ από τον Πολυκρέτη και τον Τζορμπατζάκη, στο 41΄ να σουτάρει μόλις άουτ.\nΟι γηπεδούχοι από την πλευρά τους είχαν δύο καλά σουτ. Το πρώτο στο 6΄, όπου ο Θέμελης αποκρούει σουτ του Μανωλά και στο 29΄ο Ντάσιος πιάνει ένα καλό σουτ, που περνά λίγο άουτ. Από εκεί και πέρα ο πορτιέρο του Πανναξιακού δεν ανησύχησε ως το τέλος του αγώνα.\nΣτην επανάληψη επικράτησε η ίδια εικόνα, με το έργο του Πανναξιακού να γίνεται ευκολότερο μετά την αποβολή του Μουστάκη Α. (2η κίτρινη) στο 52.\n(0-2) Στο 58΄ο Τζορμπατζάκης κάνει παράλληλη μπαλιά μέσα στην περιοχή, όπου ο επερχόμενος Κεμαβόρ με διπλή προσπάθεια κάνει το 0-2.\n(0-3) Στο 71΄ο Αθανασίου επισφραγίζει τη νίκη – πρόκριση για τον Πανναξιακό, όταν μετά από εκτέλεση κόρνερ του Τζορμπατζάκη βρέθηκε μόνος απέναντι στον Πολυκρέτη και δεν δυσκολεύτηκε να κάνει τα τελικό 0-3.\nΟ Πανναξιακός θα μπορούσε να διευρύνει ακόμα περισσότερο το σκορ, αλλά βρήκε απέναντι του ένα πολύ καλό Πολυκρέτη, που έκανε σωτήριες επεμβάσεις σε σουτ των Δερμιτζάκη και Τερόλλη, ενώ στο 52΄εξουδετέρωσε τετ ατ τετ του Κεμαβόρ.\nΠλήγμα με Δερμιτζάκη.\nΆτυχη στιγμή για τον παίχτη του Πανναξιακού Κώστα Δερμιτζάκη, ο οποίος στο 43΄του 1ου ημιχρόνου υπέστη διάστρεμμα στον αριστερό αστράγαλο. Οι πρώτες εκτιμήσεις μιλάνε για διάστρεμμα 2ου βαθμού που θα τον αφήσουν εκτός γηπέδων 15-20 ημέρες.\nΓια τον Πανναξιακό είναι η 4η συνεχόμενη χρονιά που θα συμμετάσχει σε τελικό κυπέλλου Κυκλάδων. Αυτή θα είναι η 18η συνολικά συμμετοχή σε τελικό Κυπέλλου για τον Πανναξιακό, ενώ με αντίπαλο τον ΑΟ Μυκόνου έχει συναντηθεί σε έξι τελικούς , χωρίς να έχει ακόμα νίκη.\nΓια ακόμα μια φορά η διαιτησία του Κύριου Κουζούμη ήταν χωρίς λάθη, με άψογη διαχείριση του παιχνιδιού, ενώ οι βοηθοί Φαν Άακεν και Βάιλας ήταν αλάνθαστοι.\nΑΜΣ Φιλωτίου (ΒΑΣΑΛΑΚΗΣ): Πολυκρέτης, Προμπονάς (69΄Λιοφάγος), Μουστάκης Ν, Μουστάκης Α, Δέτσης (λ.τ 59΄Κοττάκης Σ), Κρητικός, Στρατούρης (79΄Τσάφος), Μανωλάς, Ευρυπιώτης, Ντάσιος, Μουστάκης Δ.\nΠερισσότερα σε αυτή την κατηγορία: « Πανναξιακός - Μύκονος το ζευγάρι του τελικού Βίντεο και photos από το Φιλώτι-Πανναξιακός. »


Blend Mishkin & Roots Evolution w/ Skarra Mucci | deBóp\nΟι Blend Mishkin & Roots Evolution, επιστρέφουν δυναμικά στο Gagarin και παρουσιάζουν το ”Wildfire”, το νέο τους album που θα κυκλοφορήσει από τη γαλλική Undisputed Records και συναντούν τον αγαπημένο του ελληνικού κοινού, τον «Πρόεδρο» της Dancehall, τον Skarra Mucci από την Τζαμάικα σε ένα εκρηκτικό double bill show!\nΕνα μείγμα ακουσμάτων, που δανείζεται στοιχεία απο την Soul, τα Rhythm n' Blues, την Reggae και το Dub ως φιλοσοφία Remix.\nΟλα αυτα με κύριο άξονα την αδιαμφισβήτητη αγάπη του Blend και των Roots Evolution για την μουσική της Jamaica, απο τα πρώιμα Calypso και το Ska, στο Rock Steady και αργότερα το Rub a dub, το Dancehall τα Roots και την εξέλιξη τους.\nΟι συμμετέχοντες σε αυτό, διεθνείς καλλιτέχνες από τον κόσμο της reggae όπως ο Gappy Ranks, ο θρυλικός Carlton Livingston και ο Skarra Mucci, κάνουν αυτό τον δίσκο να ξεχειλίζει από ταλέντο.\nΟι Roots Evolution βρέθηκαν για πρώτη φορά μαζί το 2015 ως studio band, για τις ανάγκες των ηχογραφήσεων 2 album του Blend Mishkin. Το “Survival of the fittest” κυκλοφόρησε από την Αγγλική Nice Up! το 2015 και κατέκτησε αρκετές πρώτες θέσεις πωλήσεων σε δισκοπωλεία καθώς και μεγάλο airplay από τον αδιαμφισβήτητα γκουρού της reggae, David Rodigan [BBC]. Ένα χρόνο αργότερα ξανασυναντήθηκαν για τις ηχογραφήσεις του “In Real Life”, που κυκλοφόρησε από το προσωπικό label του Blend Mishkin, Rewind Guaranteed , που έχει δεχτεί και συνεχίζει να δέχεται πολύ καλές κριτικές από τα εγκυρότερα reggae περιοδικά της Ευρώπης. Toν Μάρτιο του 2017, η μπάντα έκανε το ντεμπούτο της σαν live σχήμα επί σκηνής και η συνέχεια ήταν εντυπωσιακή: Δεκάδες εμφανίσεις σε Ελληνικά festivals και live stages, ενώ το καλοκαίρι και μέσα σε ελάχιστους μήνες ύπαρξης, οι Roots Evolution έκαναν το πρώτο τους ευρωπαϊκό tour, που περιείχε εμφανίσεις σε festivals στο Βέλγιο και την Αγγλία. Το 2019, αναμένεται «καυτό» για την μπάντα, καθώς το νέο studio album της είναι έτοιμο και περιέχει 10 συμμετοχές διεθνών καλλιτεχνών από την Τζαμάικα, τις Η.Π.Α, την Ιταλία, το Βέλγιο και άλλες περιοχές της Ευρώπης.\nΟ Skarra Mucci είναι ένας από τους πιο γνωστούς reggae – dancehall τραγουδιστές αυτή τη στιγμή στην Ευρώπη. Τα πρώτα του βήματα πραγματοποίησε στη γερμανική reggae σκηνή και γρήγορα έγινε ένας από τους πιο «πολύπλευρους» καλλιτέχνες της γενιάς του. Με το στυλ του να εναλλάσσεται συνεχώς μεταξύ της soul και gospel σε hip hop και reggae και με το ατελείωτο flow και τη δημιουργικότητα του, δίκαια πήρε τον τίτλο "lyric millionaire".\nΑπό τον πρώτο του δίσκο “Rise & Shine” το 2007, στον “912” το 2009, ενώ το 2010, κυκλοφορεί ένα crossover hip hop δίσκο με τίτλο “Skarraschizzo”. To 2012, κυκλοφορεί το “Return Of The Raggamuffin”, ένα δίσκο αφιερωμένο στη χρυσή εποχή της Dancehall, ενώ δύο χρόνια μετά, κυκλοφορεί το “Greater than great”. Στον τελευταίο δίσκο του που κυκλοφόρησε μέσα στο 2016, με τίτλο “Dancehall President”, συμπεριλαμβάνεται και το κομμάτι “Original”, έπειτα από συνεργασία με τον Έλληνα παραγωγό Blend Mishkin.


Το πρώτο ψηφιακό φόρεμα του κόσμου πωλήθηκε έναντι $9.500 - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / SciTech / Το πρώτο ψηφιακό φόρεμα του κόσμου πωλήθηκε έναντι $9.500\nΜαρία Δήμου 30/05/2019 SciTech, ΚΟΣΜΟΣ Αφήστε Σχόλιο\nΗ μόδα πολλές φορές δεν είναι λογική, ακροβατεί μεταξύ τέχνης και υπερβολής.\nΜάλλον σε αυτήν την κατηγορία ανήκει και η επόμενη είδηση, όπου ένα αποκλειστικά ψηφιακό φόρεμα πωλήθηκε στην τιμή των $9.500. Για να καταλάβετε περί τίνος πρόκειται θα μπορούσε κάποιος να παρομοιάσει το εν λόγω φόρεμα με ένα in-game αντικείμενο που αγοράζει κάποιος ή μία εμφανισιακή αλλαγή που έκανε στο avatar του. Το φόρεμα δηλαδή δεν είναι ένα πραγματικό, απτό αντικείμενο αλλά υπάρχει μόνο στη σφαίρα του ψηφιακού κόσμου.\nA post shared by The Fabricant (@the_fab_ric_ant) on May 10, 2019 at 7:35am PDT\nΔημιουργήθηκε από την ψηφιακή startup μόδας The Fabricant σε συνεργασία με την καλλιτέχνη Johanna Jaskowska και τα Dapper Labs. Το ρούχο ονομάζεται “Iridescence” και είναι διαθέσιμο μόνο σε ψηφιακή μορφή, δεν μπορείτε να το ακουμπήσετε, δεν μπορείτε να το φορέσετε, ούτε καν να το δείτε στον πραγματικό κόσμο. Κι αν αυτό δε σας μπέρδεψε αρκετά, υπάρχει και σε μορφή blockchain για να το χρησιμοποιήσετε και ως κρυπτονόμισμα, δίνοντας μία επιπρόσθετη αξία. Επιπλέον, βασίζεται σε 2D σχέδια οπότε θεωρητικά θα μπορούσε κάποιος να κατασκευάσει ένα παρόμοιο φόρεμα στην πραγματική ζωή.\nΕίναι μάλιστα “κομμένο και ραμμένο” για το χρήστη που το αγόρασε, αφού μία φωτογραφία του θα μπορέσει να βοηθήσει τους δημιουργούς να το προσαρμόσουν στις διαστάσεις του. Η λογική πίσω από αυτό το φόρεμα είναι οικολογική. Γιατί να αγοράσεις ένα πραγματικό φόρεμα που θα φορέσεις μόνο λίγες φορές για να βγεις φωτογραφίες; Μπορείς να αγοράσεις το ψηφιακό φόρεμα και να εμφανιστείς με αυτό στα social media χωρίς ποτέ να ακουμπήσει το δέρμα σου. Υπάρχουν ήδη ψηφιακά μοντέλα με εκατοντάδες χιλιάδες ακολούθους, γιατί όχι και ψηφιακά ρούχα λοιπόν; Και όπως απαντούν και οι δημιουργοί του, “αν η πλατφόρμα επικοινωνίας σας είναι ψηφιακή, γιατί όχι και τα ρούχα σας;”. Στη φωτογραφία παρακάτω μπορείτε να δείτε το μοντέλο της φωτογράφισης πριν την ψηφιακή επεξεργασία του φορέματος.\nΚαι πριν βιαστείτε να κατακρίνετε πως κάποιος αγοράζει ένα ανύπαρκτο φόρεμα, θυμηθείτε πως υπάρχουν άνθρωποι που ξοδεύουν πραγματικά χρήματα – και ορισμένες φορές σε εξωπραγματικές τιμές – σε skins και εμφανίσεις ηρώων από βιντεοπαιχνίδια. Είναι τόσο διαφορετική η αγορά ενός ψηφιακού ρούχου για τον ψηφιακό εαυτό σας; Ποια η άποψή σας; Πείτε μας στα σχόλια.\nTags ΜΟΔΑ ΠΩΛΗΘΗΚΕ ΤΕΧΝΗ ΤΙΜΗ ΦΟΡΕΜΑ ΨΗΦΙΑΚΟ\nolivemagazine.gr Οι καλοκαιρινές διακοπές έχουν ξεκινήσει και οι περισσότεροι θα χρειαστεί να χρησιμοποιήσουμε πλοία, αεροπλάνα, …


Έτσι ήταν η νότια Ευρώπη στη δεκαετία του ‘50 | Andro\nΈτσι ήταν η νότια Ευρώπη στη δεκαετία του ‘50\nΈνα ταξίδι που ξεκίνησε ο Piergiorgio Branzi με μια μοτοσυκλέτα Guzzi 500 στις πόλεις της Ιταλίας, τον οδήγησε μέχρι την Ελλάδα και την Ισπανία, καταγράφοντας με τη φωτογραφική του μηχανή την εικόνα της Ευρώπης μετά το τέλος του πολέμου.\nΆντρες που «γέννησαν» την έννοια του στυλ\nΟδηγοί-σαμποτέρ: οι άγνωστοι ήρωες του Β’ Παγκοσμίου Πολέμου\nPaolo Roversi: o ποιητής του εύθραυστου γυμνού\nΟ έρωτας για το γυναικείο σώμα μέσα από τα μάτια του Arthur Elgort\nΜύκονος, Ελλάδα, 1957.\nΉταν αρχές της δεκαετίας του ’50. Μόλις λίγα χρόνια πριν είχε τελειώσει ο Β’ Παγκόσμιος Πόλεμος, ωστόσο τα σημάδια του ήταν έντονα στο μεγαλύτερο μέρος της Ευρώπης: κατεστραμμένα κτίρια, φτώχεια, αλλά και προσπάθεια επανάκαμψης. Τότε ήταν που ο Piergiorgio Branzi αποφάσισε να αφήσει την Φλωρεντία και τη σιγουριά του σπιτιού του, πήρε τη φωτογραφική μηχανή, καβάλησε μια Guzzi 500 και ξεκίνησε ένα οδοιπορικό σε διάφορες ιταλικές πόλεις. Ο στόχος του ένας: να καταγράψει με το φακό του την εικόνα της Ιταλίας μετά το τέλος του πολέμου.\nΜια κίνησε που ξένισε αρχικά την οικογένειά του. Έως τότε ο Branzi δεν είχε ασχοληθεί με τη φωτογραφία, ούτε έδειχνε ότι θα ακολουθούσε αυτή την πορεία στη ζωή του. Δούλευε στο βιβλιοπωλείο του πατέρα του και σπούδαζε νομική. «Το 1952 παρουσιάστηκε σε μια γκαλερί στη Φλωρεντία μια έκθεση του Henri Cartier-Bresson. Όταν έφυγα από εκεί, το πρώτο πράγμα που έκανα ήταν να πάω να αγοράσω μια φωτογραφική μηχανή. Ήταν εντυπωσιακές οι εικόνες του και για μένα ήταν κάτι εντελώς καινούργιο» θυμάται ο πλέον 89χρονος Branzi.\nΑριστερά: Μιλάνο, Ιταλία, 1958. Δεξιά: Σακρομόντε, Ισπανία, 1956.\nΛίγο καιρό αργότερα και αφού πέρασε ένα διάστημα μελετώντας τεχνικές από γνωστούς φωτογράφους, κατάφερε να πείσει τον αδερφό της φίλης του να ταξιδέψει μαζί του σε διάφορες περιοχές της Ιταλίας, ώστε να δει και να καταγράψει πώς ο πόλεμος άλλαξε τις πόλεις.\nΚαι δεν περιορίστηκε εκεί: μετά την Ιταλία αποφάσισε να ταξιδέψει μέχρι την Ελλάδα και την Ισπανία, ώστε να δει και να φωτογραφήσει περιοχές που είτε είχε διαβάσει σε λογοτεχνικά βιβλία είτε είχε ακούσει να λένε άλλοι ταξιδιώτες. Το ταξίδι του θα κρατήσει μέχρι το 1957 και τότε ο Piergiorgio Branzi ανακάλυψε κάτι: ήθελε να γίνει φωτογράφος.\nΚαστίλλη-Λα Μάντσα, Ισπανία, 1956.\nΕπέστρεψε στην Ιταλία, αλλά δεν έμεινε πολύ. Μπήκε σε ένα τρένο, έφτασε στο Παρίσι και χτύπησε την πόρτα του πρακτορείου Magnum. Όχι τόσο για δουλειά, αλλά για να γνωρίσει από κοντά τον Henri Cartier-Bresson, τον άνθρωπο που τον ενέπνευσε να ασχοληθεί με την εικόνα. Ο διάσημος Γάλλος φωτογράφος δεν του χάλασε το χατήρι, συναντήθηκε μαζί του, είδε τη δουλειά του και τον συμβούλευσε για τα επόμενα βήματα.\nΑριστερά: Φερράρα, Ιταλία, 1955. Δεξιά: Σενιγκάλια, Ιταλία, 1957.\nΑπό τότε έχουν περάσει πάνω από 60 χρόνια, αλλά ο Piergiorgio Branzi όχι μόνο δεν ξεχνάει εκείνα τα χρόνια, αλλά αποφάσισε να μας δώσει μια ιδέα του ταξιδιού του μέσα από το βιβλίο του Il giro dell’occhio.\nΔιαβάστε ακόμα: Πόσο «ερωτική» είναι η σχέση του ανθρώπου με το διαδίκτυο και τα social media;\nPiergiorgio Branzi Β' Παγκόσμιος Πόλεμος Ευρώπη φωτογραφία\nΓιάννης Τζανετάκης Οι ποιητές μας για το τέλος των διακοπών\nAndro Team Προς EΟΝ Productions: Παρακαλούμε, όχι τον Τομ Χάρντι για James Bond\nGuest / Έμπνευση «Σκέφτομαι να βάλω ένα τέλος»: γιατί όλοι μιλούν γι’ αυτή την ταινία


Χρήστος Χριστοδούλου: Ο πιο δημοφιλής νέος Έλληνας συνθέτης... - Athinorama.gr\nΧρήστος Χριστοδούλου: Ο πιο δημοφιλής νέος Έλληνας συνθέτης παγκοσμίως, σύμφωνα με το Spotify\nΈρχεται από τη Σπάρτη, γράφει μουσική για βιντεοπαιχνίδια και μετρά 11,4 εκατομμύρια ψηφιακές ακροάσεις, από 149 διαφορετικές χώρες. Τον συναντήσαμε για να γνωρίσουμε καλύτερα τον κόσμο του, αλλά και για να μας πει πώς έφτασε σε τέτοια νούμερα και τι σημαίνουν σε επίπεδο βιοπορισμού.\nΓΡΑΦΕΙ: ΧΑΡΗΣ ΣΥΜΒΟΥΛΙΔΗΣ 16 Ιανουαρίου , 2022\nΓύρω στις 11,4 εκατομμύρια ακροάσεις, από 149 διαφορετικές χώρες: τα στοιχεία που έδωσε στη δημοσιότητα το Spotify μαρτυρούν μια σημαντική διεθνή επιτυχία. Πώς φτάνει ένας νέος Έλληνας συνθέτης σε τέτοια νούμερα;\nΞέρω ότι είναι μεγάλα τα νούμερα, ξέρω όμως και ότι προέρχονται από τα βιντεοπαιχνίδια και όχι αμιγώς από την αγάπη για τη μουσική. Δεν είναι δηλαδή ότι ξαφνικά αγαπήθηκα ως συνθέτης.\nΒέβαια, ήδη από όταν ξεκίνησα σε αυτόν τον χώρο –περίπου 10 χρόνια πριν– "πουλούσα" σε κάθε συνεργασία και το όνομά μου: δεν ήθελα δηλαδή να παραδίδω απλά το σάουντρακ για ένα παιχνίδι, αλλά το σάουντρακ του Χρήστου Χριστοδούλου για το τάδε παιχνίδι. Ούτως ώστε να χτίζεται παράλληλα κι ένα κοινό. Γενικά, επίσης, προσπαθώ να διατηρώ μια προσωπική επικοινωνία με αυτό το κοινό. Αν μπει κανείς στη σελίδα μου στο YouTube, για παράδειγμα, θα δει ότι έχω απαντήσει σε κάθε σχόλιο.\nΑλήθεια, ποια είναι η συνεισφορά της Ελλάδας σε αυτά τα νούμερα;\nΜπορώ να τη χαρακτηρίσω ως αμελητέα. Μέσα σε έναν μήνα, ας πούμε, καταγράφει συνήθως διψήφιες ακροάσεις. Αλλά ας μην ακουστεί κάτι τέτοιο ως κατηγορία: αν αύριο σταματούσαν να ακούν οι 148 χώρες και διατηρούσα την Αμερική, θα παρέμενα ψιλο-εντάξει στο οικονομικό σκέλος του πράγματος. Είναι άλλωστε μια χώρα με πολύ δυνατή βιομηχανία του gaming και με έντονη καταναλωτική κουλτούρα. Αυτό δεν αποτυπώνεται μόνο στο Spotify, αλλά και στις υπόλοιπες ψηφιακές πλατφόρμες.\nΜετά την Αμερική; Ποιες είναι οι χώρες που ακούν περισσότερο;\nΕίναι η Γαλλία, η Βρετανία· ο Καναδάς βρίσκεται αρκετά ψηλά, η Γερμανία επίσης. Κι από εκεί και πέρα, κάποιες από τις σκανδιναβικές χώρες.\nΣε επίπεδο βιοπορισμού, πώς μεταφράζονται όλα αυτά;\nΔεν ζω πλουσιοπάροχα, αλλά δεν υπάρχει και ανάγκη για μια δεύτερη δουλειά. Το πράγμα λειτουργεί ως εξής: πάω σε έναν ψηφιακό διανομέα κι αυτός προωθεί τη μουσική μου σε 15 διαφορετικές πλατφόρμες. Τα κέρδη δεν προέρχονται λοιπόν μόνο από το Spotify, αλλά και από την Apple ή την Pandora, ας πούμε. Ωστόσο το Spotify είναι σαφώς η κορυφή: χωρίς να ισχυρίζομαι ότι πληρώνει καλά, πληρώνει καλύτερα από κάθε άλλον.\nΌταν ξεκίνησα να φτιάχνω μουσική για βιντεοπαιχνίδια, ο βιοπορισμός από κάτι τέτοιο δεν ήταν εφικτός. Δύο ήταν οι συνθήκες οι οποίες το άλλαξαν αυτό. Πρώτον, η έλευση των indie games, παιχνιδιών δηλαδή που τα είχαν φτιάξει ένα ή δύο άτομα, αντί για εταιρείες που μπορεί να απασχολούσαν και εκατό υπαλλήλους: ακόμα και 5 ευρώ αν πωλούνταν, εφόσον τα αγόραζαν 10.000 με 100.000 άνθρωποι, έβγαζες λεφτά και προχωρούσες στο επόμενο βήμα. Δεύτερον, το Bandcamp. Πριν το Bandcamp δεν υπήρχαν σάουντρακ βιντεοπαιχνιδιών ως ξεχωριστά άλμπουμ, παρά μόνο αρχεία ήχου που αποκτούσες μαζί με το παιχνίδι. Σε σπάνιες περιπτώσεις, μεγάλες εταιρείες ίσως διέθεταν κι ένα CD –και πάλι όμως ως μέρος του κουτιού με το παιχνίδι. Τέτοια σάουντρακ, λοιπόν, ανήκαν αποκλειστικά στην εταιρεία και όχι στον συνθέτη. Στην καλύτερη, ο τελευταίος έπαιρνε ένα ποσοστό.\nΜοιάζει λοιπόν περιττή η ερώτηση για το αν θα σε ενδιέφερε να συνεργαστείς με μια δισκογραφική εταιρεία...\nΌ,τι πιο άχρηστο υπάρχει. Ακόμα κι αν δεν έγραφα μουσική για παιχνίδια, δεν θα το σκεφτόμουν καν.\nΔεν σε νοιάζει καθόλου να δεις τη δουλειά σου να κυκλοφορεί σε CD ή σε βινύλιο;\nΕίναι μια κουβέντα που κάνω συχνά με άλλους μουσικούς. Στην Ελλάδα, τουλάχιστον ανάμεσα στη γενιά μου, παρατηρώ ότι υπάρχει ένα φετίχ με το φυσικό προϊόν –ορισμένοι, μάλιστα, θεωρούν ότι δεν έχεις βγάλει δίσκο, αν δεν υπάρχει σε CD ή σε βινύλιο. Αυτό ποτέ δεν το συμμερίστηκα. Όσο κι αν αγαπώ το εικαστικό μέρος ενός δίσκου ή τα συνοδευτικά liner notes, πάνω από όλα είναι η μουσική.\nΘεωρώ ότι το φυσικό προϊόν διατηρεί μια αξία, ωστόσο· ειδικά τώρα που έχει γνωρίσει τόσο μεγάλη διάδοση το streaming. Αν κλείσει λ.χ. κάποια στιγμή το Spotify, όλες οι playlists που έχεις φτιάξει ως ακροατής, αυτομάτως θα χαθούν. Έχω κυκλοφορήσει λοιπόν και μερικά βινύλια, αρχικά επειδή μου ζητήθηκε, πλέον επειδή έχω γίνει αρκετά γνωστός ώστε να είμαι σε θέση να βγάζω και μερικά λεφτά από αυτό. Θα ήθελα να εκδοθεί και κάποιο CD, γιατί είναι ένα μέσο με το οποίο έχω συνδεθεί κι εγώ ως ακροατής.\nΜέσα στο 2021, πάντως, δεν συνδέθηκες με κάποιο βιντεοπαιχνίδι, αλλά με ένα podcast. Πες μας δυο λόγια για το "Gospels of the Flood"...\nΜε τον Ιωνά τον Κυρατζή γνωριστήκαμε όταν έκανα το πρώτο μου παιχνίδι και γίναμε πολύ καλοί φίλοι. Το κείμενο που έγραψε για το "Gospels of the Flood" προοριζόταν να γίνει audio drama, στη μορφή που φτιαχνόταν κάποτε για το ραδιόφωνο –στις μέρες μας έδωσε ένα podcast 7 επεισοδίων. Η υπόθεση θέλει τη Γη να πλημμυρίζει εξαιτίας ενός κατακλυσμιαίου γεγονότος. Ένας παπάς, λοιπόν, βλέπει την πίστη του να κλονίζεται κι έτσι ψάχνει να τη βρει, συζητώντας με άλλους συναδέλφους του. Δεν μιλάμε βέβαια μόνο για τη θρησκευτική πίστη, μα και γενικότερα: σε τι πιστεύουμε, γιατί πιστεύουμε, πώς πιστεύουμε. Όταν μου το έστειλε, το αγάπησα από την πρώτη στιγμή. Του είπα λοιπόν να το κάνουμε μαζί, αντί να με προσλάβει απλά για να του φτιάξω τη μουσική και το sound design. Κι όντως έτσι έγινε.\nΥπάρχει σόλο δίσκος στα σκαριά, πέρα από τα σάουντρακ; Θα σε ενδιέφερε να γράψεις για κάποια φωνή, όπως συνέβη εν μέρει το 2015 με το ΕΡ What You See Is Just A Lie του Μιχάλη Τσαντίλα;\nΔεν το είχα σκεφτεί ποτέ να γράψω για κάποια φωνή, άλλωστε δεν γράφω και τραγούδια. Ωστόσο, βλέποντας μια μέρα "Μουσικό Κουτί", έπαθα σοκ με τη Μαρία Παπαγεωργίου –δεν την ήξερα– και είπα ότι γι' αυτήν θα ήθελα να γράψω.\nΥπάρχουν πολλές ιδέες, πάντως τον σόλο δίσκο τον φαντάζομαι instrumental, με κάπως άμορφο χαρακτήρα: όχι πολύ μελωδικό, μεταξύ ακουστικού και ηλεκτρονικού, με avant-garde ταυτότητα. Όμως είναι κάτι που χρειάζεται αρκετό χρόνο. Και χρόνος δεν υπάρχει. Τα παιχνίδια με κρατούν πολύ απασχολημένο, γιατί κυνηγάω κι εγώ την κάθε σχετική ευκαιρία.\nΤο όνειρό μου είναι να γράψω έναν δίσκο αφιερωμένο στην καταγωγή μου από τη Σπάρτη. Ο οποίος να αρθρώνεται σε 4 διαφορετικά μέρη: songs of the mountain (για τον Ταΰγετο), songs of the river (για τον Ευρώτα), songs of orange και songs of olive (για το πορτοκάλι και την ελιά). Με συνθέσεις επηρεασμένες από τις παραδοσιακές μελωδίες της περιοχής, που ασφαλώς χρειάζονται μια μελέτη.\nΓια το 2022, υπάρχουν ανακοινώσιμα σχέδια;\nΤο 2020 έγραψα μουσική για το παιχνίδι "Risk of Rain 2". Τώρα ετοιμάζουν μια επέκτασή του –DLC, όπως το λέμε εμείς. Όχι συνέχεια, δηλαδή, αλλά μια προσθήκη. Αυτή χρειάζεται το δικό της σάουντρακ, υπολογίζω λοιπόν ότι θα βγει ένα άλμπουμ γύρω στα 45 λεπτά, είτε στο τέλος του πρώτου τριμήνου του 2022, είτε στις αρχές του δεύτερου.\nΜε τον Ιωνά τον Κυρατζή, επίσης, δουλεύουμε σε κάτι καινούριο. Δεν μας πιέζει κανείς: είναι ανεξάρτητο και το πληρώνουμε από την τσέπη μας, οπότε δεν υπάρχει και σαφές χρονοδιάγραμμα. Σκεφτήκαμε αρχικά να γράψουμε τη συνέχεια του "Gospels of the Flood", αλλά τελικά προσανατολιζόμαστε προς κάτι το horror, που θα έχει και λίγο λαβκραφτιανό χαρακτήρα, προσαρμοσμένο βέβαια στο σήμερα.\nΤρέφεις ιδιαίτερη αγάπη για τη λογοτεχνία του Χάουαρντ Φίλιπς Λάβκραφτ, έτσι δεν είναι;\nΜεγάλη αγάπη. Είναι όμως κι ένας συγγραφέας με τον οποίον έχω περίεργη σχέση. Τον πρωτοδιάβασα στην εφηβεία, όπως και αρκετός κόσμος, ως κάτι που κυκλοφορούσε τότε στους δικούς μου κύκλους. Και, ενώ μου άρεσε, δεν μπορώ να πω ότι μου έκανε και τόση εντύπωση ώστε να τον αγαπήσω. Προτιμούσα τον Στίβεν Κινγκ. Όμως και ο Κινγκ είναι λάτρης του Λάβραφτ και έχει βασιστεί πολύ στο έργο του. Κάποια στιγμή λοιπόν, πριν 5-6 χρόνια, έπεσε και πάλι στα χέρια μου. Και αυτή τη φορά τον διάβασα παθιασμένα. Όχι μόνο τη λογοτεχνία του, αλλά ακόμα και τα γράμματά του.\nΜε ιντρίγκαρε η ζωή του, τα μεγάλα του ελαττώματα, το ότι επηρέασε τόσο πολύ τον σύγχρονο τρόμο με την cosmic horror προσέγγισή του. Είναι άλλωστε ένα είδος το οποίο το εφηύρε ο ίδιος, όχι ακριβώς από το πουθενά (βασίστηκε κι εκείνος στον Έντγκαρ Άλαν Πόε και στη γοτθική λογοτεχνία), ωστόσο πήγε κάπου μακρύτερα από το στοιχειωμένο σπίτι. Έγραψε για το υλικό σύμπαν, εδώ είναι το εντυπωσιακό: ο κόσμος του δεν έχει φαντάσματα και μαγικά ξόρκια, αλλά πλάσματα τα οποία έχουν έρθει από τον ουρανό και μετακινούνται μέσω διαστάσεων. Δεν μπορώ να το εξηγήσω απόλυτα, όμως μου έκανε ένα κλικ. Και από το πουθενά, έγινα μελετητής του. Μαζεύω βιβλία, ακούω podcasts, προγραμμάτιζα μάλιστα να πάω και στο Πρόβιντενς, για ένα ταξίδι-προσκύνημα. Με σταμάτησε ο κορωνοϊός, κατά κύριο λόγο.\nΤα σάουντρακ που φτιάχνεις, πόσο έχουν να κάνουν με την απαιτούμενη λειτουργικότητα και πόσο με την αισθητική αυτονομία που φαντάζομαι ότι επιδιώκεις ως δημιουργός;\nΕννοείται ότι με κάθε προγραμματιστή που θα μιλήσεις, θα διαμορφωθεί και μια διαφορετική σχέση: και ως προς την ελευθερία την οποία θα έχεις και ως προς το πώς μπορεί να έχει φανταστεί ο ίδιος τον ήχο στο παιχνίδι –και βέβαια και ως προς τον ρόλο που θα πρέπει να παίζει αυτός ο ήχος. Πολλές φορές, ας πούμε, χρειάζεται να γράψεις κάτι που να μπορεί να μεταλλαχθεί δυναμικά, ανάλογα με το παίξιμο. Είναι ένα ζήτημα που κάθε μουσικός αντιμετωπίζει με τον δικό του τρόπο, ανάλογα βέβαια και το παιχνίδι.\nΣτυλιστικά, τώρα, έχει χρειαστεί να γράψω από μουσική δωματίου και καθαρό heavy metal, έως ηλεκτρονικά και electro-rock, μέχρι και EDM ή κάτι που προσεγγίζει στο hip hop. Προσπαθώ γενικά να έχω μια αυτογνωσία για τις δυνατότητές μου. Εγώ με rock μουσική μεγάλωσα κι έπειτα ασχολήθηκα με την κλασική σύνθεση, σε επίπεδο σπουδών. Αν κάποιος μου ζητήσει τζαζ, για παράδειγμα, ξέρω ότι δεν μπορώ να το κάνω. Δεν έχω αυτή τη γνώση. Αν χρειαστεί κάτι τέτοιο είτε θα πω βρείτε κάποιον άλλον, είτε θα βρω εγώ για να το κάνουμε μαζί.\nΌταν λέμε rock μουσική; Ποιοι είναι οι αγαπημένοι;\nΟι Pink Floyd είναι το αγαπημένο μου συγκρότημα, οι Queen επίσης, οι Beatles είναι η καλύτερη μπάντα που έχει υπάρξει ποτέ. Έπειτα, όταν ανακάλυψα το progressive, άκουσα και πολύ Dream Theater, αλλά και Porcupine Tree. Κάποια στιγμή πέρασα και μια φάση ευρωπαϊκής τζαζ, με Esbjörn Svensson Trio και παρεμφερή σχήματα. Και από ηλεκτρονικά, Daft Punk. Τη θυμάμαι ως τραγική τη μέρα που είπαν ότι διαλύονται. Θεωρώ ότι ο δίσκος τους Discovery (2001) στέκεται άνετα δίπλα στο Abbey Road των Beatles και στην 5η Συμφωνία του Μπετόβεν.\nΕλληνική μουσική; Ακούς;\nΟ Φοίβος Δεληβοριάς είναι από τους αγαπημένους μου εγχώριους καλλιτέχνες. Από εκεί και πέρα, λόγω των γονιών μου, έχω ακούσει και άπειρο Μίκη Θεοδωράκη. Όταν ήμουν μικρός, επίσης, πέρασα μια φάση με Λουκιανό Κηλαηδόνη, ενώ σίγουρα έχω ακούσει και κάμποσα δημοτικά στα πανηγύρια στη Σπάρτη, όπως και τα περισσότερα σουξέ –μερικά μου αρέσουν, κιόλας.\nΑλλά δεν μπορώ να πω ότι ασχολούμαι πολύ με την ελληνική μουσική, τουλάχιστον όχι συνειδητά. Μπορώ δηλαδή να πω ότι μου αρέσει η φωνή του Δημήτρη Μητροπάνου, όχι όμως πως ξέρω και τη δισκογραφία του. Αναγνωρίζω βέβαια ότι έχουμε καλούς καλλιτέχνες. Μάλιστα, βλέπω φανατικά την εκπομπή "Μουσικό Κουτί" του Νίκου Πορτοκάλογλου και της Ρένας Μόρφη: μου αρέσει ιδιαίτερα η κουβέντα που γίνεται στην αρχή, όπως και η μπάντα την οποία έχουν στήσει. Και νιώθω ότι κάποια πράγματα έχω αμελήσει να τα γνωρίσω καλύτερα. Αισθάνομαι πως υπάρχει ένα κενό καθώς μεγαλώνω και κοιτάω πίσω, πλέον με μια πιο ανοιχτή ματιά.\nΣτις σπουδές μου, επίσης, ήρθα σε επαφή με την πρώιμη avant-garde ηλεκτρονική μουσική. Έτσι, ανάμεσα σε συνθέτες σαν τον Γκιέργκι Λίγκετι ή τον Κριστόφ Πεντερέτσκι, αγάπησα και τον Γιάννη Ξενάκη. Ήταν πολύ γενναίο και ταυτόχρονα είχε και μια αφέλεια το γεγονός ότι προσπάθησαν να κάνουν μια τόσο τολμηρή ρήξη με ό,τι συνέβαινε πριν τον Β΄ Παγκόσμιο Πόλεμο. Αυτό που λατρεύω ιδιαίτερα στον Ξενάκη είναι ότι έγραψε στοχαστική μουσική, χρησιμοποιώντας εξισώσεις ή και το τυχαίο. Θυμάμαι δε και τον δάσκαλό μου της σύνθεσης, ο οποίος ήταν μαθητής του Ξενάκη και μας έλεγε ότι έκανε και αισθητικές επεμβάσεις έπειτα. Δεν έπαιρνε δηλαδή αυτούσιο το αποτέλεσμα μιας εξίσωσης. Γιατί δεν είμαστε ρομπότ, όπως έλεγε: λαμβάνουμε και αποφάσεις.\nΚι αν μιλήσουμε για ανθρώπους σαν τον Michael Land;\nΕδώ μιλάμε για μια πραγματικά καίρια επιρροή. Έναν άνθρωπο που έγραφε μουσική στη LucasArts κι έφτιαξε ιστορικά soundtracks για παιχνίδια, όπως λ.χ. για τα "Monkey Island" στη δεκαετία του 1990. Εκεί κατάλαβα για πρώτη φορά ότι μπορείς να δημιουργήσεις ένα τέτοιο score κάνοντας κάτι πραγματικά προχωρημένο και καλαίσθητο σε επίπεδο σύνθεσης. Δεν λέω ασφαλώς ότι αυτός το έκανε πρώτος: γινόταν και 10 χρόνια πριν τον Land, π.χ. με το "Game Boy" ή με την Atari. Εγώ όμως, λόγω ηλικίας, το βίωσα μέσω της δικής του δουλειάς.\nΟ Land έχει γράψει scores για πολλά παιχνίδια που έχω λατρέψει, ενώ του έχω κάνει αρκετές αναφορές μέσω της δικής μου μουσικής –και ευθείες και πιο έμμεσες. Εντωμεταξύ είναι κι ένας περίεργος άνθρωπος, ο οποίος δεν ξέρουμε πού βρίσκεται. Δεν μπορείς να τον εντοπίσεις στα social media, ας πούμε.\nΔεν έχει σημασία λοιπόν αν γράφεις έχοντας κατά νου τις πίστες ενός βιντεοπαιχνιδιού, γιατί η μουσική παραμένει μια πνευματική διεργασία, σωστά;\nΈτσι ακριβώς. Για μένα, δηλαδή, η μουσική δεν ξεκινά να γράφεται στο χαρτί της παρτιτούρας ή στον υπολογιστή. Γράφεται στο βιβλίο που έχω διαβάσει, στη βόλτα που πήγα, στην κουβέντα την οποία κάνουμε αυτή τη στιγμή.\nΑπό εκεί και πέρα, προσωπικά δίνω βάση στη θεωρητική κατάρτιση. Όχι με την έννοια των κανόνων του ωδείου. Ένας λυράρης στην Κρήτη, για παράδειγμα, δεν είναι αδαής άνθρωπος. Κουβαλάει μια εμπειρική γνώση δουλεμένη επί πολλές γενεές. Δεν χρειάζεται να πάει σε ωδείο για να τον πούμε καταρτισμένο. Επίσης, δεν υπάρχει νόημα στην προσπάθεια να εφεύρουμε τον τροχό: τον έχουμε ήδη εφεύρει.\nΚάποιοι λοιπόν που υποτίθεται επιθυμούν να δημιουργήσουν χωρίς κανόνες, λένε κουταμάρες –με το συμπάθιο. Γιατί, αν θέλεις να πειράξεις ή και να σπάσεις τους κανόνες, πρέπει πρώτα να τους γνωρίζεις καλά. Αλλιώς φτιάχνεις κάτι αντίστοιχο με το σκιτσάκι που κάνουν τα παιδιά με τον ήλιο, τη μαμά και τον μπαμπά και το βάζουμε μετά στο ψυγείο. Αυτό όμως δεν είναι τέχνη.


Αυτό είναι το must-have προϊόν για μακριά μαλλιά | bestofyou\nΑυτό είναι το must-have προϊόν για μακριά μαλλιά\nTo Elvive Dream Long No Haircut Cream είναι το μυστικό για τέλεια μακριά μαλλιά.\nH αλήθεια είναι ότι τα μακριά μαλλιά θέλουν λίγο περισσότερο κόπο για να διατηρούν τη λάμψη και την ελαστικότητά τους. Αν λοιπόν θέλεις να διατηρείς τα μακριά μαλλιά σου πάντα λαμπερά και υγιή αυτή είναι η σειρά περιποίησης που χρειάζεσαι.\nH Elvive Dream Long είναι εμπλουτισμένη με φυτική κερατίνη, βιταμίνες και καστορέλαιο, το μυστικό συστατικό για υγιή και μακριά μαλλιά.\nH Elvive Dream Long No Haircut Cream προστατεύει τα μαλλιά σου από τους δύο μεγαλύτερους εχθρούς τους: το σπάσιμο και την ψαλίδα. Η σύνθεσή της, ένα κοκτέιλ συστατικών από φυτική κερατίνη, βιταμίνες και καστορέλαιο, καταπολεμά την ψαλίδα, ενδυναμώνει τα μήκη, δίνει λάμψη και κάνει το styling των μαλλιών «παιχνιδάκι». Τώρα, μπορείς κι εσύ να έχεις τα μαλλιά σου όσο μακριά επιθυμείς!\nΗ no haircut cream μπορεί να εφαρμοστεί πριν το πιστολάκι ή το σίδερο ισιώματος, καθώς προσφέρει προστασία από τη θερμότητα, μέχρι και τους 180° C.\n6+1 τροφές που θα σου χαρίσουν μακριά και δυνατά μαλλιά\n5 τροφές για μακριά, λαμπερά και υγιή μαλλιά!\nΦτιάξε σπιτική μάσκα για να μακρύνουν γρήγορα τα μαλλιά σου


Πήγε το κέρατο σύννεφο:Ηθοποιός απάτησε τον επί δέκα χρόνια... - Star.gr\nLIFESTYLE Τρίτη, 15 Δεκεμβρίου 2015, 15:50\nΠήγε το κέρατο σύννεφο:Ηθοποιός απάτησε τον επί δέκα χρόνια σύντροφο της με συμπρωταγωνιστή της\nΟι δυο τους έπαθαν… «Τζολί-Πιτ» στο «Mr and Mrs Smith»\nΜια απίστευτη ιστορία κάνει τις τελευταίες ώρες το γύρο του διαδικτύου, καθώς σύμφωνα με δημοσιεύματα, η Νταϊάν Κρούγκερ απάτησε τον επί δέκα χρόνια σύντροφό της Τζόσουα Τζάκσον, με τον ηθοποιό Νόρμαν Ρίντους που έγινε διάσημος από τον ρόλο του στο «The Walking Dead».\n(Η Νταϊάν Κρούγκερ με τον Τζόσουα Τζάκσον)\nΤο απίστευτο στην όλη υπόθεση, είναι πως οι τρεις τους (η 39χρονη σταρ, ο 37χρονος σύντροφος της και το… τρίτο πρόσωπο), συμπρωταγωνιστούν στην ταινία «Sky», κάτι που όπως φαίνεται έφερε πολύ «κοντά» την Κρούγκερ με τον Ρίντους.\n(Ο Νόρμαν Ρίντους)\nΣύμφωνα με το δημοσίευμα της «The New York Daily News», αδιάκριτα βλέμματα «έπιασαν» την Κρούγκερ και τον 46χρονο σταρ του «The Walking Dead» να ερωτοτροπούν σε παμπ της Νέας Υόρκης, ενώ ο σύντροφος της βρισκόταν στις Φιλιππίνες για τα γυρίσματα άλλης ταινίας.\n(Κρούγκερ και Τζάκσον)\nΤο… «παράνομο» ζεύγος, έφτασε στην παμπ που βρίσκεται στο East Village, γύρω στις 01:30 το βράδυ της Παρασκευής. Η 39χρονη ηθοποιός παρήγγειλε Vodka, ενώ ο 46χρονος Ρίντους προτίμησε να πιει ουίσκι.\n(Κρούγκερ και Ρίντους)\nΟι πηγές αναφέρουν πως λίγο μετά τα πράγματα μεταξύ τους… «άναψαν»:\n«Γελούσαν και περνούσαν καλά. Κάποια στιγμή εκείνη σηκώθηκε από την καρέκλα της, τον καβάλησε και όλοι μείναμε! Έδειχναν πολύ κοντά ο ένας με τον άλλον, ενώ η Κρούγκερ ήταν πολύ πιο επιθετική και εκδηλωτική μαζί του».\n(Το... τρίτο πρόσωπο)\nΤΙ ΑΠΑΝΤΑ ΣΕ ΟΛΑ ΑΥΤΑ Ο ΕΚΠΡΟΣΩΠΟΣ ΤΗΣ 39ΧΡΟΝΗΣ ΗΘΟΠΟΙΟΥ:\n«Η όλη ιστορία είναι ψευδής και εντελώς κατασκευασμένη» δήλωσε πηγή της Νταϊαν Κρούγκερ στην «Daily Mail».\nΑν πάντως το «πικάντικο» δημοσίευμα ισχύει, τότε φέρνει πολύ σε Πιτ-Τζολί, καθώς κι εκείνοι είχαν γνωριστεί στα γυρίσματα της ταινίας «Mr and Mrs Smith», με αποτέλεσμα ο Μπραντ να διαλύσει τον γάμο του με την Τζένιφερ Άνιστον για τα μάτια της Αντζελίνα.


Με δυο εύστοχα εκτελεσμένα πέναλτι του Barrales ο ΟΦΗ ηττήθηκε με σκορ 2-0 από τον Αστέρα Τρίπολης στο γήπεδο «Θ. Κολοκοτρώνης», για την 18η αγωνιστική του πρωταθλήματος της Super League.\nH ομάδα μας ήταν αυτή που είχε τον έλεγχο και την κατοχή της μπάλας στο μεγαλύτερο μέρος του παιχνιδιού. Μάλιστα έφτασε μια «ανάσα» από το να ανοίξει το σκορ στο 39’, με την κεφαλιά του Κουτρουμπή να περνά ελάχιστα έξω από το δεξί δοκάρι της εστίας των γηπεδούχων, ενώ το ίδιο συνέβη και δυο λεπτά αργότερα με το σουτ του Figueiredo.\nΣτις καθυστερήσεις του α’ ημιχρόνου οι Αρκάδες κέρδισαν πέναλτι, καθώς το σουτ του Fernandez «βρήκε» στο χέρι του Γιαννούλη. Ο Barrales ανέλαβε την εκτέλεση και ευστόχησε για το 1-0, που ήταν και το σκορ του ημιχρόνου.\nΟι γηπεδούχοι απείλησαν στο 47’ με τον Σωτηρίου να λέει «όχι» στο διαγώνιο σουτ του Fernandez, ενώ στο 56’ ο Fernandez σούταρε μέσα από την περιοχή, ο Γιαννούλης όμως έδιωξε τη μπάλα.\nΣτο 83’ η ομάδα μας έχασε μια ακόμα ευκαιρία να σκοράρει, με τον Semedo να πλασάρει και τη μπάλα να περνά ελάχιστα άουτ.\nΤέσσερα λεπτά αργότερα ο διαιτητής του αγώνα, με χρήση VAR, καταλόγισε πέναλτι υπέρ των γηπεδούχων. Την εκτέλεση ανέλαβε ο Barrales, ο οποίος νίκησε για δεύτερη φορά τον Σωτηρίου, διαμορφώνοντας το τελικό 2-0 για την ομάδα του.\nΟΦΗ (Γ. Σίμος): Σωτηρίου, Braun, Κουτρουμπής, Γιαννούλης, Κοροβέσης, Νeira (87’ Νάστος), Στάικος (80’ Μάνος), Mellado, Figueiredo, Vaz (72’ Souza), Semedo


Ηλιακό τροφοδοτημένο CE RoHs μονάδων λούμεν οδικών φω'των 600-650 αργιλίου πιστοποιημένο\nΜεγάλες Εικόνας : Ηλιακό τροφοδοτημένο CE RoHs μονάδων λούμεν οδικών φω'των 600-650 αργιλίου πιστοποιημένο\n1Set/Carton, μέγεθος χαρτοκιβωτίων: 435*265*130mm\n600~650 μονάδες λούμεν\nΜπαταρία 12V 4AH λίθιου\nΗ Co. eco-τεχνολογίας Yigang Guangzhou, ΕΠΕ ειδικεύεται στα προσαρμοσμένα ηλιακά τροφοδοτημένα συστήματα, ηλιακοί φωτεινοί σηματοδότες, φω'τα κήπων. Το εργοστάσιό μας ολοκληρώνει το σύστημα ISO9001 & ISO14001, όλα τα προϊόντα που εγκρίνονται με το CE, RoHs, πιστοποιήσεις IP65. Η πεπειραμένη ομάδα εφαρμοσμένης μηχανικής μας είναι δεσμευμένη στην παροχή των πελατών μας υψηλό - συστήματα ποιοτικού ηλιακά φωτισμού και άριστη εξυπηρέτηση πελατών.\nΟ φωτεινός σηματοδότης των ενσωματωμένων ηλιακών οδηγήσεων που αποτελείται κυρίως από το φως των οδηγήσεων, το ηλιακό πλαίσιο, την μπαταρία λίθιου και τον ελεγκτή. Καμία trenching ή καλωδίωση που απαιτείται ως φω'τα των ηλιακών οδηγήσεών μας δεν είναι απολύτως ανεξάρτητο και 100% από το πλέγμα! Με άλλα λόγια, δεν θα επηρεαστούν από το ένα αληθινό μειονέκτημα της σύνδεσης στο πλέγμα.\n6W ηλιακή προδιαγραφή φωτεινών σηματοδοτών των οδηγήσεων:\nΗλιακό πλαίσιο: Monocrystalline πυρίτιο αποδοτικότητας (Γερμανία Solarworld) 12V 10W\nΤύπος μπαταριών: Μπαταρία 12V 4AH λίθιου\nΤύπος πηγής: Υψηλή φωτεινότητα Bridgelux\nΦωτεινή ροή: 600-650 μονάδες λούμεν\nΦωτεινή αποδοτικότητα: 115LM/W\nΤοποθετώντας ύψος: 2-3 μέτρα\nΧρόνος φωτισμού: 4 βροχερές ημέρες\nΜέγεθος προϊόντων: 380*220*50 χιλ.\nΕξουσιοδότηση προϊόντων: 3 έτη\nΕφαρμογή: Οδός, κατοικημένος, δρόμος βιομηχανικών ζωνών, τετράγωνο και πάρκο, σχολείο, πανεπιστημιούπολη, αγρόκτημα, βίλες, κήποι\nΤα πλεονεκτήματα των εξαρτημάτων για τον ηλιακό φωτεινό σηματοδότη μας:\nΧρησιμοποιούμε της Γερμανίας Solarword αποδοτικότητας το μονο κρυστάλλινο πυριτίου ηλιακών πλαισίων & των Ηνωμένων Πολιτειών εμπορικών σημάτων Sunpower ηλιακό πλαίσιο πυριτίου αποδοτικότητας μονο κρυστάλλινο. Η φωτοηλεκτρική αποδοτικότητα μετατροπής μπορεί να φθάσει σε 20% και 22%. Η διάρκεια ζωής του ηλιακού πλαισίου είναι 25 έτη.\nΟ ελεγκτής αναπτύσσεται από την ομάδα εφαρμοσμένης μηχανικής μας. Επίσης έχουμε εφαρμόσει το δίπλωμα ευρεσιτεχνίας επιτυχώς ήδη. Η αποδοτικότητα μετατροπής του ελεγκτή μας είναι 95%, ενώημέσηαποδοτικότηταάλλωνελεγκτώνείναιμόνο60%-70%γιαολόκληρητηναγορά. Ηδιάρκεια ζωήςτουελεγκτήμαςείναι 10 έτη.\nΧρησιμοποιούμε την μπαταρία φωσφορικού άλατος σιδήρου λίθιου (LiFePO4) που είναι φιλική προς το περιβάλλον. Είναι μέσα στο προϊόν για να αποφύγει κλοπή. Η διάρκεια ζωής της είναι περισσότερο από 5 έτη.\nΤο Ηνωμένο εμπορικό σήμα Bridgelux 45ML χρησιμοποιείται για τον ηλιακό φωτεινό σηματοδότη μας, και μονάδα λούμεν κάθε οδηγημένου τσιπ είναι 150LM. Η διάρκεια ζωής του περισσότερο από 10 έτη.\nΛειτουργίες ελέγχου του ηλιακού φωτεινού σηματοδότη μας:\nΟι λειτουργίες ελέγχου του ηλιακού φωτεινού σηματοδότη μας: ελαφρύς έλεγχος, χρονικός έλεγχος, έλεγχος αισθητήρων κινήσεων, κινητός τηλεφωνικό APP έλεγχος.\n1. Όροι πληρωμής: T/T, LC, Western Union.\n2. Χρονική ανοχή παραγωγής: 7~15 ημέρες\nΧρονική ανοχή δειγμάτων: 3~7 ημέρες.\n3. Στέλνοντας λιμένας: Shenzhen, Κίνα\n4. Εκπτώσεις: η έκπτωση μπορεί να προσφερθεί για τη μεγάλη ποσότητα\n1.FedEx/DHL/UPS/TNT για τα δείγματα.\n2.By αέρας ή θαλασσίως για τα αγαθά batch και FCL.\n3.Customers μπορεί να διευκρινίσει τις αποστολείς ή τις διαπραγματεύσιμες μεθόδους ναυτιλίας.


Εκτεταμένη κακοκαιρία χτύπησε την Ευρώπη – Mourmoura.gr\nΠου οφείλεται το φαινόμενο που θα επηρεάσει και την… Ελλάδα!\nΚατά τη διάρκεια της Τετάρτης 14-07-2021 και τις πρώτες πρωινές ώρες της Πέμπτης 15-07-2021 εκτεταμένα και έντονα πλημμυρικά επεισόδια σημειώθηκαν σε αρκετές περιοχές στα δυτικότερα τμήματα της Γερμανίας και τα ανατολικά του Βελγίου.\nΣε πολλές περιοχές ο υετός 24ωρου ξεπέρασε τα 70 mm, καταρρίπτοντας τα ρεκόρ όλων των εποχών από την αρχή των καταγραφών σε τουλάχιστον 22 σταθμούς, ενώ τοπικά ο υετός 24ωρου έφτασε τα 153 mm στην Κολωνία της Γερμανίας. Η αυξημένη πιθανότητα εκδήλωσης ακραίας βροχόπτωσης οδήγησε την μετεωρολογική υπηρεσία της Γερμανίας να εκδώσει το μέγιστο επίπεδο προειδοποίησης πλημμυρικών φαινομένων 48 ώρες πριν το γεγονός.\nΟι ακραίες αυτές βροχοπτώσεις προκλήθηκαν, από την ύπαρξη μιας αποκομμένης από την γενική ατμοσφαιρική κυκλοφορία ψυχρής λίμνης στην ανώτερη τροπόσφαιρα, η οποία και προκάλεσε μεγάλης κλίμακας ανοδικές κινήσεις πάνω από την κεντρική Ευρώπη.\nΗ ύπαρξη αυτής της ψυχρής λίμνης στην ανώτερη τροπόσφαιρα, συνοδευόμενη από την έντονη μεταφορά υδρατμών προς μια περιοχή με όρη που φτάνουν τα 600 m, πεδίο χαμηλό πιέσεων στη βόρεια Γερμανία και τις ακόλουθες επιφανειακές συγκλίσεις άνεμου, είχαν ως αποτέλεσμα την ύπαρξη έντονων ανοδικών κινήσεων του αέρα και τη δημιουργία επίμονων και ισχυρών βροχοπτώσεων.\nΘα επηρεαστεί και η Ελλάδα\nΜε ανάρτησή του στο Facebook, ο μετεωρολόγος του Open, Κλέαρχος Μαρουσάκης, προειδοποιεί και συστήνει προσοχή στο «φεύγα» του θερμού κύματος που επηρεάζει την Ελλάδα. «Προσοχή γιατί στο “φεύγα” αυτού του θερμού κύματος θα μπει βοριάς που θα αυξήσει σημαντικά τον κίνδυνο πυρκαγιάς. Από Σάββατο έρχονται καταιγίδες το απόγευμα ενώ η θερμοκρασία θα πέσει αρκετά», τονίζει ο Κλέαρχος Μαρουσάκης.\nΠλημμύρες στη νότια Ολλανδία\nΗΠΑ: Τεράστια πυρκαγιά στο Όρεγκον\nΗ Ένωση Ευρωπαίων Δικαστών έδιωξε την Ελληνική Ένωση Δικαστών και Εισαγγελέων!\nΠρωκτικό σεξ: Μάθετε τα πάντα πριν το δοκιμάσετε\nΈκκληση στους κατοίκους να εγκαταλείψουν τα σπίτια τους\nΤουλάχιστον 2.000 σπίτια απειλούνται


Pregio Limit LRF | Lucky Fishing\nPregio Limit LRF\nΓια εκείνους που γνωρίζουν την αξία των προϊόντων Pregio, το καλάμι Limit για την τεχνική LRF δεν θα εκπλήξει με τις δυνατότητές του. Ούτε το όνομά του επιλέχτηκε τυχαία, αφού θα δοκιμάσει τα όριά σας.\nTo καλάμι Pregio Limit LRF είναι πολύ ευαίσθητο και σας επιτρέπει να νιώθετε και το πιο ανεπαίσθητο ερέθισμα στο δόλωμά σας. Αν είστε φίλος των σιλικονούχων δολωμάτων στην τεχνική Light Rock Fishing, το Pregio Limit δεν θα σας απογοητεύσει ούτε εκεί.\nH Pregio έχει ως βασική της αρχή να κατασκευάζει προϊόντα τα οποία συνδυάζουν ποιότητα και προσιτή τιμή. Στη συγκεκριμένη περίπτωση όμως, το καλάμι Pregio Limit, με την πρώτη επαφή μαζί του, σε πείθει ότι κάθε άλλο παρά ένα value for money καλάμι είναι, το οποίο προορίζεται για ελαφρύ παιχνίδι.\nTo Pregio Limit LRF είναι ένα καλάμι υψηλής, κατασκευαστικής ποιότητας, σχεδιασμένο για να ανταποκρίνεται στις ανάγκες των Ελλήνων αλιέων. Διαθέτει πολύ καλή ικανότητα βολών και σας επιτρέπει να πετάτε μικρά τεχνητά και πλανάκια σε μεγάλη απόσταση, ενώ δίνει ''ζωή'' ακόμη και στα πιο ελαφριά τεχνητά.\nΑς δούμε όμως πιο αναλυτικά τον χαρακτήρα του, μετά από δοκιμές που πραγματοποιήσαμε. Η Pregio χρησιμοποίησε για την κατασκευή του καλαμιού LRF Limit τα καλύτερα υλικά στην κατηγορία του, ενώ το φινίρισμά του αποτελεί σημείο αναφοράς.\nΗ βάση του μηχανισμού είναι σταθερή και «αγκαλιάζει» με ασφάλεια τον μηχανισμό, χωρίς κενό, χωρίς "παίξιμο" του τακουνιού. Είναι εξοπλισμένο με 9 οδηγούς, μονής στήριξης, τύπου Κ της Sea Guide, οι οποίοι είναι κατάλληλοι για διαχείριση πολύ λεπτών νημάτων και με μεγάλη αντοχή κατά της διάβρωσης. Η κατανομή τους δε, στον κορμό του Pregio Limit, δίνει στο καλάμι μοναδική συμπεριφορά σε όλες τις φάσεις του ψαρέματος (βολή, κίνηση τεχνητών, μάχη, κλπ). Η κόλλα στήριξης των οδηγών είναι ανθεκτική, χωρίς "σπασίματα" ή χαρακιές. Επίσης, η ένωση των στελεχών γίνεται με τη μέθοδο του spigot, σημείο ιδιαίτερα ενισχυμένο πάνω στο καλάμι.\nΗ Pregio έδωσε μεγάλη σημασία στο σωστό μήκος του butt το οποίο έχει το ιδανικό μέγεθος για σωστή διαχείριση των τεχνητών μας.\nΤο καλάμι για LRF Pregio Limit μπορεί να διαχειριστεί μεγάλο εύρος και τύπους τεχνητών μέσα στα όρια του Casting Weight του, όπως Σιλικόνες, Minnow, Poppers, Walk the Dog, βάρους 3 έως 7 γραμμάρια, ενώ το δοκιμάσαμε με πλάνους 10 γραμμαρίων χωρίς πρόβλημα.\nΤο blank του Pregio Limit μπορεί να χρησιμοποιηθεί και με μικρές μολυβοκεφαλές και βιοδιασπώμενα σιλικονούχα, όταν θέλετε να ερευνήσετε την ζωντάνια του βυθού, αφού κάθε πληροφορία από τη παραμάνα μεταφέρεται ακαριαία στα χέρια μας.\nΗ διατομή νήματος που μπορεί να διαχειριστεί το καλάμι είναι PE 0,4 έως PE 0,8, ενώ για παράμαλλο προτείνεται να κυμαίνεται από 0,17 χιλ έως 0,23 χιλ αναλόγως τις περιστάσεις και τις ανάγκες μας. Η διαχείριση των τεχνητών είναι άψογη και οι βολές ικανοποιητικές ακόμα και με τεχνητά των 1-2 γρ.\nΗ Pregio φρόντισε, εκτός από τα τεχνικά του χαρακτηριστικά, το καλάμι Limit να μας παρέχει και μια ευχάριστη εμπειρία, υψηλού επιπέδου δίνοντας στις κατάλληλες στιγμές τις αντίστοιχες παραβολές, ώστε να προστατεύσει τα ευαίσθητα νήματα και παράμαλλα από τα ξεσπάσματα του θηράματος.\nΗ λαβή διαθέτει αντιολισθητικό υλικό EVA, η οποία εκτός από άνετο κράτημα, αυξάνει το βαθμό της αλληλεπίδρασης μας με το καλάμι καθ'όλη τη διάρκεια του ψαρέματος.\nΜπορούμε να συνοψίσουμε λέγοντας ότι το Pregio LRF Limit είναι ένα πολύ ποιοτικό καλάμι, το οποίο μπορεί να χρησιμοποιηθεί σε διάφορες υποκατηγορίες του Light Game, από το ψάρεμα επιφανείας για Μελανούρια και Κοκκάλια, ως το ψάρεμα Μαύρων στον πάτο. Η μύτη είναι κενή (Tubular).\nΜοντέλο: Pregio Limit LRF\nΜήκος: 2,37 μ.\nΜήκος Μεταφοράς: 1,19 μ.\nCasting Weight: 0,5 - 9 γρ.


Ολοι μας και όχι μόνο οι παροικούντες την Ιερουσαλήμ θα έχουμε ακούσει ότι μερικά από τα συνέδρια αυτά είναι υπερπολυτελή. Ε, και με τη βοήθεια ορισμένων ΜΜΕ ο ιατρικός κλάδος δεν αντιμετωπίζεται πια, όπως παραδοσιακά συνέβαινε, ως λειτούργημα με πρωταγωνιστικό ρόλο στις κοινωνικές και ιδεολογικές εξελίξεις. Και, για να φτάσουμε στα πολύ σημερινά, η λαϊκή ψυχή ψάχνει τους φταίχτες της χρεοκοπίας μας. Οχι με ατομικά, προσωπικά στοιχεία, αλλά με γενικές ταυτότητες και αφορισμούς. Που δεν ακουμπάνε κανέναν από μας τους υπόλοιπους. Δηλαδή εμάς που ψάχνουμε τους ενόχους.\nΗ υπόθεση Novartis συνιστά όντως σκάνδαλο. Υπάρχουν πράγματι αρκετά στοιχεία που το τεκμηριώνουν. Είναι βέβαια γνωστό ότι παρόμοιες πρακτικές με εκείνες που έχει χρησιμοποιήσει η Novartis έχουν χρησιμοποιήσει και άλλες φαρμακευτικές εταιρείες. Καμιά φορά και με ξεχωριστή επιδεξιότητα. Οχι μόνο στην Ελλάδα, αλλά σε όλη σχεδόν την Ευρώπη.\nΤι δεν είχε μέχρι σήμερα απασχολήσει τη διεθνή δημοσιότητα και τη χώρα μας; Η εμπλοκή πολιτικών σε αυτές τις ανήθικες επιχειρηματικές συμπεριφορές στον χώρο του φαρμάκου και της υγείας.\nΗ επιχείρηση σπίλωσης των «απέναντι» διεξάγεται με ξεχωριστή μαεστρία μέσα από λαθρόβια έντυπα και περιθωριακούς κατά κανόνα δημοσιογράφους. Η επιλογή τους είναι κεντρική. Με πολλαπλά δώρα. Με άνεση πρόσβασης ακόμη και στον ιερό χώρο της Δικαιοσύνης. Προαναγγέλλουν δικαστικές και δικονομικές ενέργειες σε βάρος των εκάστοτε αντιπάλων της κυβέρνησης προτού καν ληφθούν και δημοσιοποιηθούν. Η ικανότητα πρόβλεψής τους είναι μάλλον μηδενική όταν αφορά συλλογικές πρωτοβουλίες της Δικαιοσύνης, πολύ απλά δικαστικές αποφάσεις πολυμελούς σύνθεσης. Η υπόθεση Novartis, όπως έσκασε στη δημοσιότητα από την περασμένη Δευτέρα, συνιστά ένα δεύτερο και πιο σημαντικό σκάνδαλο. Με πρωταγωνιστές ή μάλλον δράστες τον Αλέξη Τσίπρα και μια περιορισμένη ομάδα προσώπων που κατοικοεδρεύουν προσωρινά στο Μέγαρο Μαξίμου.\nΤο πρώτο χαρακτηριστικό αυτού του σκανδάλου είναι η μεθοδευμένη από την κυβέρνηση επικοινωνιακή χρήση του για την ατεκμηρίωτη και στα όρια της χυδαιότητας προσπάθεια σπίλωσης των αντιπάλων της. Ολοι οι επικοινωνιακοί χειρισμοί βρίσκονται μακριά και αντίθετα με το γράμμα και το πνεύμα του Συντάγματος. Το Σύνταγμα προβλέπει ότι η όποια δικογραφία χωρίς πορίσματα και πορισματικούς συλλογισμούς που αφορά πολιτικούς μεταβιβάζεται χωρίς χρονοτριβή στη Βουλή. Αμελητί! Δεν διαμεσολαβεί κανένας από την εκτελεστική εξουσία. Στην υπόθεση Novartis η δικογραφία έκανε περιοδεία. Στο γραφείο του υπουργού Δικαιοσύνης.\nΤου αναπληρωτή υπουργού Δικαιοσύνης. Στο γραφείο του πρωθυπουργού. Μπροστά σε αδιευκρίνιστο αριθμό υπουργών και κυβερνητικών παραγόντων που συσκέφθηκαν επ’ αυτής. Για να συνοδευτεί στην ξέφρενη πορεία της προς τη Βουλή από τις παραινέσεις του πρωθυπουργού στον υπουργό Δικαιοσύνης να παραδοθεί η περιοδεύουσα δικογραφία στη Βουλή.\nΤο δεύτερο χαρακτηριστικό αυτού του σκανδάλου είναι ότι στη δικογραφία έχουν εισρεύσει στοιχεία που αποδεικνύουν τη μεθόδευση σπίλωσης των πολιτικών αντιπάλων της κυβέρνησης. Ποιος είναι ο εμπνευστής αυτού του σχεδίου; Είναι νωρίς για να το αποδείξουμε. Σύντομα, όμως, θα αποδειχθεί περίτρανα. Οι μάσκες των «κουκουλοφόρων» μαρτύρων θα πέσουν.\nΑλλωστε, ο δικός τους Παύλος Πολάκης έχει υποδείξει -και για εμάς αποδείξει- πόσο μικρός είναι ο κύκλος προσώπων στον οποίο περιλαμβάνονται οι «κουκουλοφόροι». Ενώ υπάρχουν στοιχεία ότι οι τρεις «κουκουλοφόροι» είναι τα ίδια πρόσωπα που έναντι αδρής αμοιβής κατήγγειλαν τους πρώην εργοδότες τους (και συνενόχους τους) στις αμερικάνικες αρχές. Χωρίς, όμως, να έχουν αναφερθεί τότε άμεσα ή έμμεσα, σε ανήθικη και αξιόποινη εμπλοκή προσώπων στο σκάνδαλο αυτό.\nΤο τρίτο χαρακτηριστικό αυτού του θεσμικού πια σκανδάλου είναι η απόλυτη αδεξιότητα και γραφικότητα της εξειδίκευσης αυτής της προσπάθειας σπίλωσης των πολιτικών αντιπάλων της κυβέρνησης.\nΔεν είναι δυνατόν να ισχυρίζεσαι, έστω και ως «κουκουλοφόρος» μάρτυρας, ότι αφού κυκλοφορεί τόσο χρήμα στη διακίνηση του φαρμάκου, δεν μπορεί παρά να εισπράττει «το κατιτίς» και ο υπουργός. Αρμόδιος ή, ακόμα, στις περισσότερες φορές αναρμόδιος. Και ο ανακριτικός υπάλληλος να μην καταγράφει στην έκθεσή του την αναγκαία ερώτηση προς τον «κουκουλοφόρο» μάρτυρα: «Τι ξέρεις συγκεκριμένα και παραπάνω από μια τέτοια ατεκμηρίωτη και αόριστη στα όρια της γελοιότητας εκτίμηση;».\nΔεν είναι δυνατόν να ισχυρίζεσαι ως «κουκουλοφόρος» μάρτυρας στην τελευταία σου -από τις πολλές- κατάθεση ότι μερτικό από τη βρώμικη διακίνηση του χρήματος έχει εισπράξει και ένας κοινοβουλευτικός πρωθυπουργός χωρίς να έχεις πει στις προηγούμενες καταθέσεις σου ούτε μια λέξη γι’ αυτόν.\nΔεν είναι δυνατόν, μέσα σε αυτό το πανηγύρι των αθέμιτων δώρων που έλαβε χώρα κυρίως στα χρόνια των κυβερνήσεων Κώστα Καραμανλή (κατά την κατάθεση σου πάντα, «κουκουλοφόρε» μάρτυρα) να ενοχοποιείς τους υπουργούς του και όχι τον ίδιο! Και ποιος σου επέτρεψε, «κουκουλοφόρε» μάρτυρα, να ενοχοποιείς χωρίς ούτε ένα στοιχείο, έναν άμεμπτο δικαστικό λειτουργό και επίτιμο πρόεδρο του Συμβουλίου Επικρατείας, που διετέλεσε και υπηρεσιακός πρωθυπουργός; Είναι ολοφάνερος ο στόχος τέτοιων χυδαίων ισχυρισμών. Η κατατρομοκράτηση του δικαστικού σώματος. Σε ευχαριστούμε προσωρινά, άγνωστε «κουκουλοφόρε» μάρτυρα! Μας βοήθησες να ολοκληρώσουμε το ψηφιδωτό της ταυτότητας εκείνου ή εκείνων που σχεδίασαν το δεύτερο και πιο βρώμικο ’89.\nΠροσπάθεια λογικής προσέγγισης\n23 δις κόστισαν οι υπερτιμολογήσεις και το σκάνδαλο των φαρμάκων από το 2000 έως το 2010 δηλώνουν ενορχηστρωμένα οι συριζαίοι και το 10% περίπου πήγε στη Novartis. Περίπου 2 δις κέρδισε στη δεκαετία αυτή. Συμφωνούμε!! προσέξτε τον παραλογισμό: ποια ήταν η υπερκοστολόγηση από το 2012 έως και το 2014 που ήταν στα πράγματα οι Σαμαροβενιζέλοι; τσιμουδιά!! Πως συνδέετε την υπερτιμολήγηση του 2000 -2010 με την περίοδο Σαμαρά- Βενιζέλου, στην οποία το συνολικό κέρδος της Noavartis ήταν λιγότερο από 20 εκατομμύρια ευρώ, απολύτως νόμιμο και λογικό για τον κύκλο εργασιών της; Με αυτό το κέρδος δωροδόκησε 2 πρωθυπουργούς και 7 υπουργούς; Προκαλώ κάθε έστω και ελάχιστα νοήμονα συριζαίο να κάνει την λογική συσχέτιση\nΤι πραγματικά σημαίνει ΣΥΓΚΡΟΥΣΗ ΜΕ ΜΕΓΑΛΑ ΣΥΜΦΈΡΟΝΤΑ . . .ΑΠΌ ΕΝΑΝ ΠΡΑΓΜΑΤΙΚΟ ΜΕΤΑΡΡΥΘΜΙΣΤΉ . . .ή αλλάζουμε ή βουλιάζουμε . . . : ΠΡΑΓΜΑΤΙΚA ΔΟΜΙΚΗ ΜΕΤΑΡΡΥΘΜΙΣΗ . . . έκτοτε ΟΛΟΙ όσοι ΕΤΡΩΓΑΝ (23δις από 2000-2010) , από τα ΛΕΦΤΑ ΠΟΥ ΠΡΑΓΜΑΤΙ ΥΠΗΡΧΑΝ, ΤΟΝ ΜΊΣΗΣΑΝ ΘΑΝΑΣΙΜΑ ΚΑΙ ΟΛΟΙ όσοι πολιτικάντηδες τον ανέτρεψαν, πασχίζουν να την σφετεριστούν-οικειοποιηθούν : Πρωτοπόροι στην Ηλεκτρονική συνταγογράφηση είναι οι Γερμανοί και οι Σουηδοί οι οποίοι άρχισαν την εφαρμογή σταδιακά από το 1980-1985 και την ολοκλήρωσαν σε μια δεκαετία1. Οι ΗΠΑ άρχισαν το σύστημα μόλις το έτος 2011, ενώ στην Ελλάδα ψηφίστηκε2 το έτος 2010 ως μέρος του γενικότερου σχεδίου ηλεκτρονικής διακυβέρνησης της κυβέρνησης Γεωργίου Α. Παπανδρεου (OpenGov3). Η προσπάθεια ξεκίνησε από την ελληνική κυβέρνηση τον Φεβρουάριο του 2010 με ανοικτή διαβούλευση4 και πρόσκληση ενδιαφέροντος σε εταιρίες να καταθέσουν τις προτάσεις τους για την υλοποίηση του εργου5. Η καθιέρωση της Ηλεκτρονικής συνταγογράφησης εντάχθηκε αργότερα και ως υποχρέωση στην πρώτη δανειακή σύμβαση της Ελλάδας (Μνημόνιο Ι) (Μάιος 2010). Την τεχνική υποδομή και την υποστήριξη του Ιατρικού λογισμικού για την Ηλεκτρονική συνταγογράφηση ανέλαβε η κρατική εταιρεία ΗΔΙΚΑ ΑΕ. Η ΕΛΛΑΔΑ ΣΕ ΕΥΧΑΡΙΣΤΕΙ GAP .\nδηλαδη ο αρθρογραφος μας λεει οτι κανεις υπουργος δεν χρηματιστηκε,οτι για ολα φταινε οι κακοι γιατροι και φυσικα οι κουκουλωμενοι μαρτυρες που διασυρουν αθωους?!μονο που την νυφη την πληρωνει παντα ο ιδιος.... ε λοιπον οχι,ουτε κοντες μνημες εχουμε ουτε πετανε οι γαιδαροι κυριε βγοντζα! οσο για τον εαν οι μαρτυρες ειναι εγκυροι η οχι δεν ειστε εσεις και εγω αυτοι που θα κρινουμε αλλα η δικαιοσυνη που τοσο ολοι εμπιστευονται οπως ευαγγελιζονται!\nΆλλο λέει ο άνθρωπος...Δεν πειράζει,είσαι μειωμένης αντίληψης.\nΔηλαδή κανένας πολιτικός δεν τα πήρε ποτέ από φαρμακευτική. Μόνο κάτι κακοί γιατροί που τους αρέσουν τα ταξίδια και οι Porsche. Το δέχομαι. Το βρώμικο 1989 κύριε Βγόντζα δεν υπήρξε ποτέ? Ποιος κάλυπτε τους Κοσκωτάδες; Με τι λεφτά έγιναν οι ροζ βίλες; Πότε έγιναν μάγκες οι αβράκωτοι των κλαδικών του "κινήματος"; Πότε έγιναν Διευθυντάδες οι αγράμματοι; Πότε έκαναν κουμάντο οι καθαρίστριες στο δημόσιο (βλ. Ολυμπιακή). Νομίζετε ότι απευθύνεστε σε ζώα χωρίς μνήμη. Έτσι σας αρέσει. Φωνάζει ο κλέφτης να φοβηθεί ο νοικοκύρης. Αντί να ντρέπεστε, μιλάτε και ειρωνεύεστε. Τελικά τα χαμένα λεφτά θα γυρίσουν στο δημόσιο; Αυτό σας απασχόλησε καθόλου; Σιγά μη σας καίγεται καρφάκι.\nΤΟ ΠΟΙΝΙΚΟ ΠΟΙΟΝ ΤΩΝ ΜΑΡΤΥΡΩΝ ΚΑΤΗΓΟΡΙΑΣ ΚΑΙ ΤΗΝ ΜΕΤΕΠΕΙΤΑ ΕΞΕΛΙΞΗ Η ΑΓΡΟΝ ΑΓΟΡΑΖΕΙΣ?


Βελτιώνεται η βόρεια είσοδος της Καρδίτσας\nΜΕΧΡΙ ΤΟΝ ΙΣΟΠΕΔΟ ΚΟΜΒΟ ΤΟΥ ΑΡΤΕΣΙΑΝΟΥ\nΔημοσίευση: 19 Απρ 2019 15:07\nΈνα σημαντικό έργο για τη βελτίωση της εθνικής οδού στο τμήμα από τη βόρεια είσοδο της πόλης της Καρδίτσας μέχρι τον ισόπεδο κόμβο του Αρτεσιανού, συνολικού προϋπολογισμού 4,1 εκατ. ευρώ εντάχθηκε στο Πρόγραμμα Δημοσίων Επενδύσεων της Περιφέρειας Θεσσαλίας για την Π.Ε. Καρδίτσας, μετά την έγκριση που έδωσε το Περιφερειακό Συμβούλιο στην εισήγηση του Περιφερειάρχη Κώστα Αγοραστού.\nΠρόκειται για το τμήμα της Εθνικής Οδού που διέρχεται από το νομό Καρδίτσας και ξεκινά από την βόρεια είσοδο της πόλης προς Τρίκαλα μέχρι τον ισόπεδο κόμβο της παράκαμψης Αρτεσιανού.\nΤο τμήμα, μήκους περίπου 900μ., ενώνει τα ήδη κατασκευασμένα με χρηματοδότηση από το ΕΣΠΑ τμήματα της παράκαμψης πόλης Καρδίτσας και παράκαμψης Αρτεσιανού. Έχει ιδιαίτερα αυξημένο φόρτο κυκλοφορίας λόγω της διερχόμενης κυκλοφορίας της εθνικής οδού καθώς αποτελεί την δεύτερη πιο σημαντική είσοδο της πόλης της Καρδίτσας αλλά και λόγω του σημαντικού αριθμού παράπλευρων επιχειρήσεων που αναπτύσσονται στο τμήμα αυτό. Το έργο προβλέπει τη βελτίωση - κατασκευή οδού μήκους περίπου 900μ. με δύο λωρίδες κυκλοφορίας ανά κατεύθυνση και την κατασκευή παράπλευρου οδικού δικτύου για την εξυπηρέτηση των παρόδιων δραστηριοτήτων.\n«Εντάξαμε στο Πρόγραμμα Δημοσίων Επενδύσεων της Περιφέρειας Θεσσαλίας ένα σημαντικό οδικό έργο για την πόλη της Καρδίτσας. Με σχέδιο και προγραμματισμό υλοποιούμε έργα τα οποία συγχρονίζουν την πόλη της Καρδίτσας με την εποχή μας και δημιουργούν ασφαλείς συνθήκες μετακίνησης των ανθρώπινων κοινοτήτων. Ένα σύγχρονο οδικό δίκτυο αποτελεί ένα πολύτιμο κρίκο στην αλυσίδα της αναπτυξιακής προοπτικής του τόπου μας» δήλωσε ο Περιφερειάρχης Θεσσαλίας Κώστας Αγοραστός.


Δεκαπέντε εταιρείες -και ανάμεσά τους η MAN Truck & Bus- δοκιμάζουν από το 2017 τις δυνατότητες της αυτόνομης οδήγησης σε αστικά περιβάλλοντα στο πλαίσιο της γερμανικής πρωτοβουλίας «@CITY», με τη ΜΑΝ να συμμετέχει με λεωφορεία που πραγματοποιούν δρομολόγια δίχως τη συμβολή των οδηγών.\nΘέλοντας να ικανοποιεί αποτελεσματικότερα τη ζήτηση από την αγορά της Ασίας, η Scania έβαλε το θεμέλιο λίθο του νέου εργοστασίου στην Κίνα, που θα αποτελέσει από τα τέλη του 2024 το 4ο εργοστάσιό της.\nΗ ζήτηση για μεταφορές αυξάνει, το ίδιο όμως συμβαίνει και με την έλλειψη σε οδηγούς, γεγονός που καθιστά απαραίτητη την επιτάχυνση των εξελίξεων γύρω από τα αυτόνομα φορτηγά. Δείτε τι «μαγειρεύει» η Uber Freight στις ΗΠΑ παρέα με τη θυγατρική της Google, Waymo.\nΓια την ασφαλέστερη κίνηση των οχημάτων κατά το 3ήμερο του Αγ. Πνεύματος, αναμένεται να ισχύσουν περιορισμοί στην κυκλοφορία των φορτηγών οχημάτων με ωφέλιμο άνω των 1,5t., στο εθνικό οδικό δίκτυο της χώρας.\n«Σαν ζεστό ψωμί» πουλάνε τα «Διεθνή Φορτηγά της Χρονιάς 2022» -τα νέα DAF XF, XG και XG+- η παραγωγή των οποίων έφτασε σε λίγους μόνο μήνες στις 10.000 μονάδες, γεγονός που συνιστά το πιο επιτυχημένο λανσάρισμα στην 90ετή ιστορία της ολλανδικής μάρκας.\nΈνα όχημα δεν αρκεί να μη μολύνει τον πλανήτη κατά τη χρήση του, αλλά χρειάζεται να παράγεται σε εργοστάσια με χαμηλό περιβαλλοντικό αποτύπωμα, όπως και να φέρει «καθαρά» δομικά υλικά. Σε αυτό το πλαίσιο, η Volvo γίνεται η 1η αυτοκινητοβιομηχανία που διαθέτει φορτηγά κατασκευασμένα από χάλυβα χωρίς


Εξαδάκτυλος στο Newsbomb.gr: «Επικίνδυνη η κατάσταση» - Καμία κουβέντα ακόμα για άρση του Lockdown | Simple News\nΕξαδάκτυλος στο Newsbomb.gr: «Επικίνδυνη η κατάσταση» – Καμία κουβέντα ακόμα για άρση του lockdown\nΚορονοϊός – Όλες οι ειδήσεις: Μόνον με διψήφιο αριθμό διασωληνωμένων ασθενών θα πρέπει να βγούμε από την καραντίνα και οπωσδήποτε όχι στις 7 Δεκεμβρίου, δήλωσε στο Newsbomb.gr, ο πρόεδρος του Πανελλήνιου Ιατρικού Συλλόγου Αθανάσιος Εξαδάκτυλος.\nΤο σύστημα βρίσκεται στην κόψη του ξυραφιού τόνισε και αν τυχόν έχουμε μια βεβιασμένη απόφαση για άρση της καραντίνας μπορεί να βιώσουμε μια υποτροπή πολύ χειρότερη από σήμερα. «Μπορεί οι αριθμοί των κρουσμάτων να μειώνονται όμως οι υπόλοιποι αριθμοί μας κρατάνε σε συναγερμό», ανέφερε ο πρόεδρος του Πανελλήνιου Ιατρικού Συλλόγου Αθανάσιος Εξαδάκτυλος.\nΚαι πρόσθεσε: «Πρέπει να κάνουμε υπομονή ώστε οι κόποι μας να μην αποδειχθούν μάταιοι. Στην επιτροπή δεν είμαστε σε φάση να συζητούμε ακόμα για το “άνοιγμα”. Η κατάσταση δεν μας το επιτρέπει»\nΣτην ερώτηση πότε θα ήταν η σωστή περίοδος για το «άνοιγμα» ο κ. Εξαδάκτυλος, απάντησε στο Newsbomb.gr: «ο υπουργός Υγείας είπε ότι η άρση των μέτρων θα συμβεί όταν καταγράφουμε 500 κρούσματα σε ημερήσια βάση. Εγώ συμπληρώνω ότι καλό θα ήταν ότι και στις εντατικές θα πρέπει να δούμε 2ψήφιους αριθμούς».\nΕπιπλέον ο κ. Εξαδάκτυλος προειδοποίησε ότι αν ανοίξουμε νωρίς, χωρίς να έχουμε μείωση των κρουσμάτων, των νεκρών και των διασωληνωμένων και δούμε ξανά αύξηση δεν θα μιλάμε για τρίτο κύμα αλλά για «αναζωπύρωση» ή «υποτροπή» του δεύτερου κύματος.\n«Πρέπει να επιμείνουμε και να υπομείνουμε ώστε οι κόποι μας να μην είναι μάταιοι. Η κατάσταση είναι πολύ επικίνδυνη», κατέληξε ο πρόεδρος του Πανελληνίου Ιατρικού Συλλόγου.\nΤι συμβαίνει αυτήν τη στιγμή στη χώρα\nΣτις 18 περιοχές με το μεγαλύτερο ιικό φορτίο αναφέρθηκε ο υφυπουργός Πολιτικής Προστασίας, Νίκος Χαρδαλιάς, κατά την επίσημη ενημέρωση από το υπουργείο Υγείας, το απόγευμα της Δευτέρας 30/11.\nΟ υφυπουργός έκανε ειδική αναφορά και έκρουσε τον κώδωνα του κινδύνου για την Πιερία, όπου όπως είπε, υπάρχει προβληματισμός, γιατί το ιικό φορτίο αυξάνεται τα τελευταία 24ωρα.\nΟ κ. Χαρδαλιάς σημείωσε ότι, «πρέπει να τηρούνται τα μέτρα σε όλες τις επιδημιολογικά επιβεβαρυμένες περιοχές» και πρόσθεσε: «Αυτό δεν σημαίνει ότι στις υπόλοιπες περιοχές, μπορούμε να χαλαρώσουμε. Η καλή εικόνα μπορεί να ανατραπεί σε λίγες ώρες, αν δεν τηρούνται τα μέτρα».\n«Η πιστή τήρηση των μέτρων είναι επιβεβλημένη και αναγκαία», «σε κάθε χωριό, κάθε πόλη, κάθε γωνιά της Πιερίας». «Τηρούμε τα μέτρα όχι υπό τον φόβο του προστίμου, αλλά γιατί έτσι θα σωθούν ανθρώπινες ζωές, θα προστατεύσουμε τους συνανθρώπους μας» τόνισε ο κ. Χαρδαλιάς.\nΟι 18 περιοχές με το πιο επιβεβαρυμένο ιικό φορτίο:\nPrevious «Βόμβα» Δερμιτζάκη στο Newsbomb.gr για μπαρ και μπουζούκια – «Πότε πρέπει να ανοίξουν»\nNext Σφακιανάκης: Άγνοια για την κοκαΐνη δηλώνει ο τραγουδιστής – Τι υποστηρίζει ο Κούγιας για το όπλο